Entzun Hala Bedi Bi irratiaren estreinaldiko emisioa - Halabedi\n> Entzun Hala Bedi Bi irratiaren estreinaldiko emisioa\nAbenduaren 28an dardara sentitu zen Gasteizen, 88.8 FMan Hala Bedi Bi entzutearekin batera. Euskara hutsezko irrati libreak lehen urratsak eman zituen, noiz eta Hala Bedik 30 urte bete dituenean.\nIrrati berriaren estreinaldiaren aitzakian zuzeneko emisioa egin zen, Aiztogile kalearen ataritik. 12etako kanpaiarekin hasi eta ordu betez luzatu zen irrati-aurkezpena. Dozenaka gasteiztar bildu ziren mikrofonoen inguruan, eta haiei ere eman zitzaien ahotsa emisioan zehar. Inuzente eguna probestuz, guardia zibilen bisita antzeztuak berotu zuen Alde Zaharra. Hala Bedi Biren emisioa tarte batez etetea ere lortu zuten. Alferrik baina. 2014arekin Hala Bedi Bik 88.8an segitzen du. Urte askotarako!\nJarraian duzu Hala Bedi Biren aurkezpen testua eta azpian saioa osorik:\nNork esango zuen, 30 urte eta gero…\nNork esango zuen kapital artifizialean…\nNork esango zuen inozente egun batez, hau gertatu behar zenik.\nZaila baita etorkizuna orainaldiko talaiatik aurre ikustea. Historia ibilian idazten delako. Noizean behin estropezu eginez, baina Ibilian. Eta gaur, hemen, historia idazten ari gara. Uhinetan gorpuzten den historia. Irrati bati lotutakoa. Kale, kantoi eta sukaldeko berotan gogoratuko dugun historia. Historia xumea agian, baina gure historia. Umetako inozentzia hari eutsiz idazten ari garena. Euskaraz eta euskaratik idatziko dena, inon idaztekotan.\n1983ko abuztu hartan, walkie talkie-ak eskuan hartuta, zeledonen jaitsiera bertatik bertara kontatzera abiatu eta poliziak atxilo eraman zituen gazte ero haiek ere, ez zuketen inoiz horrelakorik imajinatuko. Gerora, Hala Bediko estudioetatik pasa diren milaka pertsonek ere ez. Baina hemen gaude. Hemen gaude, beste batzuk bidea egiten asmatu dutelako. Oztopo, itxiera eta zailtasun guztien gainetik, gauzak beste modu batera egitea posible dela frogatzeko gai izan garelako. Behin dozena bat neraberen amets izandako hura errealitate bihurtzeko bezain burugogorrak izaten jarraitzen dugulako oraindik.\nHiru hamarkadatan zehar, gauzak asko aldatu dira gure inguruan. Geu ere aldatuko ginen noski. Eta aldatzen jakin dugulako, seguru asko, jarraitzen dugu aurrera. Momentuan momentuko apustuak egiten ausartu garelako, irrati bat baino zeozer gehiago garela ulertu dugulako. Hitz asko joan badira airean ere, badugulako zer kontatua. Ahotsik gabekoen ahots izaten jarraitzen dugulako oraindik. Harrokeriarik gabe, baina harrotasunez baieztatu dezakegulako hemen gaudela, eta hemen egongo garela.\nJoan zen 80.hamarkada. Geratzen da oraindik nostalgikoren bat edo beste bazterrotan. Orduko gazteen azalak ere ximurtu dira honezkero, garagardoz tenkatutako gangarren tokia gominaz altxatutako tupeek bete dute, analogikoak galdutako lekua bete du digitalak, pantailaz inguraturik bizi gara baina irratiak betiko txokoa okupatuz jarraitzen du gure etxeetan.\nGu ere betiko tokian gaude, oinarri berean mugitzen gara. Asanblada eta autogestio ditugu identitate ikur nagusiak orain ere. Hankak lokatzetan mantenduz, ari gara ematen pausoak aurrera. Gure dialari erreparatu eta ez garelako inon aurkitzen. Diruak agintzen ez duen erritmoan egin nahi dugu dantzan. Botere nahiaren gainetik, herriari luzatu nahi dizkiogulako gure mikrofonoak. Gainontzeko irratietan, ahotsik ez daukaten horiei guztiei.\nEta 30 urte eta gero, hau dena, euskaraz egiteko ordua ailegatu dela pentsatzen dugulako jarri dugu martxan emisio berri hau. Garai bateko Gasteiz erdalduna ere, euskaldunagoa delako gaur. Hemen bizi, lan egin eta ikasten duten euskaldunek merezi dutelako bestelako euskarazko irrati bat. Askok uste dutenaren kontra, hiri honetan euskaldunak noizbait ikastera etorritako haiek denak baino gehiago direlako. Hala delako, Hala bedi!\nGaur, orduan bezala, adierazpen askatasunari leihoak irekitzera gatoz, ahotsik ez dutenei mikrofonoa jartzera. Isilarazi nahi izan gaituzten arren oso burugogorrak garelako, oso astunak agian, eta harro gaude horretaz. Arabako zein Euskal Herriko herri mugimenduei, musikariei eta, oro har, eskaintzen diguten horrekin konforme ez dauden guztiei zabaltzen dizkiegu egunero gure estudioetako ateak. Horretarako sortu ginen eta horretarako jaiotzen gara egunero, zuk irratia piztearekin batera.\nPasa dira bi urte Hala Bedik euskara hutsezko bigarren emisio bat martxan jartzeko asmoa zuela iragarri zuenetik. 2012ko otsailean jakin genuen Eusko Jaurlaritza irrati lizentzia berriak banatzeko lehiaketa martxan jartzekotan zela. Ez genuen denbora asko behar izan konturatzeko lehiaketa horrek ez zituela irrati libreak kontuan hartuko. Gogor kritikatu genuen orduko gobernuaren erabakia. Pastela, beste behin, betikoen artean banatzeko asmoa agerikoa zelako. Hala ere, irrati komertzialei bideratutako lehiaketara aurkeztea erabaki genuen. Arrazoia sinplea zen horretarako, guk dialean gure lekua aldarrikatu nahi genuen eta aldi berean, lehiaketa horrek euskarazko gutxienekorik ezartzen ez zuela ikusirik, Gasteizen banatzeko ziren lizentzia guztiak erdarazko irratientzat izango zirela aurreikusten genuen. Zentzu horretan, dialaren aniztasuna bermatzeko gure erantzukizun sozialtzat hartu genuen euskarazko proiektu bat martxan jartzea. Gasteizen gu ginelako, arrazoi asko direla medio, euskarazko irrati berri bat sortzeko erraztasun gehien geneukanak.\nBagenekien, halaber, ez zela erraza izango. Lan handia suposatzen zuen guretzat emisio berri bat martxan jartzeak eta horregatik utzi genuen argi hasieratik, proiektu honek bere bidea egiteko jendearen parte hartzea ezinbestekoa izango zela; dela bazkide eginez, dela irratian bertan parte hartuz. Eta horretan gabiltza.\nLehiaketa hura bertan behera geratu bazen ere, gu gure aldetik, emandako hitza betetzera goaz; lizentziarekin edo gabe. Aurrerantzean, Gasteizen, euskara hutsezko irrati libre berri bat entzun ahal izango baitugu: FMko 88.8 frekuentzian. Oztopo guztien gainetik, gure agintari politikoen ardura falta salatuz, ibilian-ibilian, 30 urte bete berri dituen honetan, Hala Bedik bere bigarren ahotsa uhinetaratuko du.\nHorrela ba, gauzek ezin baitzuten beste era batera izan, abenduaren 28an, inozente egunez, kaletik bertatik eta 1983ko abuztu hura gogoan, Hala Bedi Biren lehen emisioa errealitate bihurtzen ari gara. Bertatik bertara ikusi nahi duen guztiarentzat, hemen gaude, eguerdiko hamabietan hasi eta ordu bata arte luzatuko den irratsaio hau egiten, Kutxiko sarreran bertan.\nAhotsik gabekoen inperioa hedatuz doa, baiki. Euskara hutsezko irrati libre bat jaio da gaur Gasteizen. Orain arteko bideari leial, hurbileko irrati bat eskaintzea dugu helburu, nagusiki musikala izango den bigarren emisio honekin. Hasiera batean behintzat, musika eta gai ezberdinen inguruko mikro-irratsaioak izango direlako Hala Bediren bigarren ahotsa osatuko dutenak. Eta denborarekin egitasmo berriak gehituz joango zaizkio emisioari.\nOztopoak oztopo, legeak lege, guk gure bidea egiten jarraitzen dugulako. Kolpez kolpe eta atsedenik gabe, saiatzeak berak bakarrik merezi duelako ahalegina.\n← Hala Bedi Bi, datorren larunbatean 88.8 FM


Irekia Eusko Jaurlaritza - Gobierno Vasco :: EKPek 1,5 milioi euroren truke eta 5 hilabetetan egiteko esleitu ditu Portaaviones eraikinaren lanak\nEKPek 1,5 milioi euroren truke eta 5…\nEKPek 1,5 milioi euroren truke eta 5 hilabetetan egiteko esleitu ditu Portaaviones eraikinaren lanak\n\n\nEKPek 1,5 milioi euroren truke eta 5 hilabetetan egiteko esleitu ditu Portaaviones eraikinaren lanak Iturria: Irekia\n\nPortaaviones eraikin berriztatuak Donostiako portu jarduera biziberrituko du: arrantza eta itsaso jarduera bultzatuko ditu, itsasoko produktuak balioztatzeko zentroa jasotzeaz gain\nEusko Jaurlaritzak, EKP - Euskadiko Kirol Portuak sozietate publikoaren bitartez, IZA Obras y Promociones, S.A. enpresari esleitu dio Portaaviones eraikina erabilera berrietara egokitzeko lanen kontratua.\nEsleipena lortu duen enpresak 5 hilabeteko epea eta 1.536.040 euroko aurrekontua ditu eraikineko lanak egiteko. Puntu horretan portuko hainbat erabilera elkartuko dira, eta Donostiako portuko erreferentziazko gunea bilakatuko da.\nKontratua sinatu aurreko administrazio izapideak egin ondoren, lanak datorren martxoan hasiko direla aurreikusten da.\nDonostiako portuko Portaaviones eraikinerako proiektua Donostiako VAUMM arkitekto taldeak diseinatu du. Enpresa bera izan da, baita ere, obra zuzendaritzarako aholkularitza teknikoaren esleipena lortu duena.\nProposamena, azken mendean Donostiako portuan arrantza jarduerari babesa eta aterpea eman dizkion jatorrizko estrukturaren babestean oinarritzen da. Une honetan dagoena modernizatuko duen irudi berria sortzeko ideian oinarritzen da, proiektu berriari ingurunean integratzeko aukera emanez.\n925 m2ko azalera osoa duen erabilera programaren barruan eraikinaren hainbat izaera uztartzen dira: iparraldeko muturrean erabat arrantzarekin erlazionaturik dauden erabilerak, Jaranako kairantz; eraikinaren erdian egongo den eta izaera publiko nabarmena izango duen baxurako arrantzaren balioztapen zentroa; eta portuko erabiltzaileentzako harrera gunea eta zerbitzuak jasoko dituen erdiko kaiaren muturra.\nportaaviones1_opt__2_.jpg 600 KB (jpg)\nportaaviones2_opt.jpg 400 KB (jpg)\nportaaviones3_opt.jpg 400 KB (jpg)\nImanol Goenaga, garraioetako eta azpiegituretako aholkularia\nPortaaviones” eraikin berrituak suspertu egingo du Donostiako portuko jarduera\nAna Oregi: «Donostiako portuen zerbitzuko eraikineko lanak urrian hasiko dira»\nEusko Jaurlaritzak Donostiako portua hobetzeko jarduerekin jarraituko du\n2011.eko urtarrilak 12\nIñaki Arriola Sailburuak Orioko sare eta biltegitarako eraikin berria inauguratu du\nOregik euskal portuak leheneratzeko lanen aurrerapena nabarmendu du


Arrosadiko auzo unitateak ateak berrirekiko ditu, sei hilabeteko obren ondoren - Iruñea - euskalerriairratia.eus\nArrosadiko auzo unitateak ateak berrirekiko ditu, sei hilabeteko obren ondoren\nEuskalerria Irratia 2020-02-12 13:25\nArrosadiko auzo unitatea (Argazia: Iruñeko Udala)\nArrosadiko Auzo Unitateak otsailaren 17an irekiko ditu ateak berriro, sei hilabeteko obren eta 357.000 euroko inbertsioaren ondoren. Instalazio birmoldatuak dira eta asteazken honetan Gerentzia eta Hirigintza Batzordeko kideek bisitatu dituzte.\nBarne-erreformak bertan lan egiten duten udal langileen eta artatzen diren erabiltzaileen baldintzak hobetzea du helburu, baita berokuntzako eta energia-kontsumoko instalazioak hobetzea ere, Iruñeko Udalak ohar baten bidez jakinarazi duenez.\nSarbide berri horretan, arrapala txiki batek espaloiaren eta lokalaren barruko kotaren arteko desnibela gainditzen du. Arrapala horrek harrera-gune batera ematen du sarbidea (administrazioa), ate lasterkari automatiko bikoitz bat duen atari baten bidez. Atariaren ondoan, erabilera publikoko bi komun eta komun egokitu bat jarri dira.\nBehin auzo-unitatearen barruan, zabalera bereko eta antzeko azalerako zortzi bulegoko bateria bat sortu da, 13 metro koadro ingurukoa, eta bilera-gela eta ebakuazio-irteerako korridore bat ditu erdialdean. Bertan kokatu dira armairua eta berogailua eta airea berritzeko makinak.\nObrak egin bitartean, eraikinaren barrualdea eraitsi eta hustu da; kanpoko eta barruko arotzeriak, trenkadak eta sabai aizunak kendu dira; era berean, berogailu-sarea eta instalazio elektrikoa desmuntatu dira.\nArotzeria berriak aluminiozkoak dira. Berogailuaren ordez kobrezko bitubular instalazio bat jarri da, aretoen eta bulegoen banaketa berrira egokituz eta altzairuzko berogailu berriak jarriz.


«Medikuak herrian artatzea nahi dugu eta ez Donezteben» - Malerreka - Erran.eus\n«Medikuak herrian artatzea nahi dugu eta ez Donezteben»\nTtipi-Ttapa 2020-09-05 11:00\nMari Jose MITXELENA OTEGI, Eratsungo zinegotzia\nAbenduaz geroztik Eratsungo zinegotzia da Mitxelena da eta gaur egun udalak duen martxaz mintzatu da TTIPI-TTAPArekin. Besteak beste, lehen bezala medikuak herrian artatzea eskatzen dute.\nEratsunen ere herriko festarik gabe gelditu dira, Mari Jose Mitxelena Otegiren irudiko, «oso politak eta dotoreak» diren festarik gabe. Osasun egoera tarteko, ekainean erabaki zuten irail hasieran egin ohi dituzten ospakizunak alde batera uztea, eta hiru hilabeteren buruan, udalaren aldetik, «festen seinalerik egiteko asmorik ez» dutela berretsi du Mitxelena zinegotziak. «Kostata hartutako erabakia» izan zela onartu digu, baina «Nafarroako Gobernuak festak ez antolatzeko mezua luzatu zuenean argi ikusi» uxatu zitzaizkien zalantzak: «festetan jende asko biltzen da eta egoerak beldurra sorrarazi zigun. Zerbait pasatuz gero, udala izanen litzateke arduradun».\nHan eta hemen zinegotzi\nJoan den abenduan hartu zuen Eratsungo zinegotzi kargua. Hauteskundeen bigarren deialdia osatu zuten taldea, kanpotik etor zitekeenaren beldur: «aurreko udal taldeak zortzi urte eginak zituen eta ez zuen berriz aurkezteko asmorik. Herrian bilera bat deitu eta semea [Iñaki Estanga Mitxelena], alkate izateko prest agertu zen». Hala osatu zuten boskotea: «berarekin beste lau emakumezko animatu ginen».\n«Pixkanaka-pixkanaka eta ilusio handiarekin lanean ari gara udaletxean».\nHala ere, udaletxeko martxa ez du arrotza. Sortzez sunbildarra da eta sorterrian «14 urtez zinegotzi izan nintzen». Batetik bestera aldea sumatua du: «Sunbilla herri handiagoa denez, proiektu eta martxa gehiago izaten da. Eratsunen, oraingoz, lasaiago gabiltza». Edozein moduz, eta «koronabirusak gauzak nahi bezala egiten utzi ez» dien arren, «pixkanaka- pixkanaka» eta «ilusio handiarekin» lanean ari direla aitortu digu.\nGeldirik ez dauden seinale dira euren eskariak. Batetik, medikuak herrian artatzea nahi dute: «koronabirusaren kontu honekin, Malerrekako herri ttikiak herrian mediku zerbitzurik gabe gelditu gara. Dena Doneztebera bideratu dute eta artatuak izateko Donezteberaino joan behar dugu». Ez daude horrekin ados eta zerbitzua lehengoratzeko lanean ari dira: «etxez etxe sinadurak biltzen hasi gara, oraingo egoeran gutxienez astean egun batez medikua etor dadin eskatzeko, eta gerora, egoera bere onera bueltatzean, gutxienez bi egunez etortzea nahi dugulako. Herrian adineko asko dago eta denek ez dute Doneztebera autoz joateko aukerarik. Harat ez joateagatik oinazearekin etxean gelditzen dira batzuk eta hori ez da bidea».\n«Herrian adineko asko dago eta denek ez dute Doneztebera autoz joateko aukerarik. Harat ez joateagatik oinazearekin etxean gelditzen dira batzuk eta hori ez da bidea».\nBestelako egitasmo batzuk ere buruan dituzte, nahiz eta argi utzi duen «horiek egiteko dirulaguntzak behar» dituztela. Hain zuzen, aurreko udal taldeak lortutako dirulaguntza bati esker, aurten udaletxea berritu dutela kontatu digu. Beraien kasuan, herriko errepidean izandako erortzeari aterabide egokia ematea dute helburu: «moldatu zuten, baina dirulaguntza lortuz gero, hobeki utzi nahi genuke, arriskurik gabe». Hortik aparte, «adinekoek ariketak egiteko aukera izan dezaten, makinak jartzeko» laguntza eskatua omen dute. Eta «herrian hutsik dauden hiruzpalau etxeak ere buruan ditugu. Norbaitek erosi eta herrira bizitzera etorriko nahiko balu...», luzatu du gonbita.\nUrtetik urtera biztanleria galtzen ari den eskualdeko beste herri bat da Eratsunen eta datuak dira horren erakusle: 60ko hamarkadan 450 biztanle inguru izatetik gaur egun 150 bat izatera pasatu da. Ez hori bakarrik. Mitxelenak azaldu digunez, «adineko asko dago, eta asko dira lanagatik astea kanpoan pasatzen duten gazteak. Asteburuetan herrian mugimendu handia sumatzen da, baina astez ez».\n«Izugarri sumatzen da eskolaren falta. Haurrek herriari bizia ematen zioten».\nZerbitzuetan ere izan dute galera. Duela bederatzi urte eskola itxi zutenetik, «izugarri» sumatzen dute haren falta, «haurrek herriari bizia ematen zioten». Hortik aparte, «ez dugu ez dendarik, ezta ostaturik ere eta lehen bi ostatu ziren. Herritarrendako elkartea hor dago, baina kanpotik bisitariak etortzen direnean, buelta hartu eta martxa egiten dute, ez dute zerbait hartzeko tokirik». Bere hitzetan, «ostatu batek bizipoza» emanen lioke herriari.\nKontuak kontu, egiteko horiek guztiak udalaren esku ez badaude ere, «ahal duguna» egiteko prest daudela dio Mitxelenak. Horretarako, ordea, alde batetik, «dirulaguntzak biltzea ezinbestekoa» izanen omen da, eta bestetik, egoerak laguntzea nahi luke. Horren harira, aurtengo festen faltan heldu den urtekoetan jarria du begia: «espero dugu guk ere aurreko udalek antolatu izan dituzten festa dotoreak prestatzeko aukera izatea».\nGizartea Malerreka Eratsun


ELA, LAB, CCOO, SATSE, STEILAS eta ESK sindikatuek greba orokorra deitu dute sektore publikoan, apirilaren 22an EAEn. Ezker Iraultzailetik gure babes osoa adierazten diogu deialdi honi. Zalantzarik gabe, aurrerapauso...\nEuskal Herria Sozialista aldizkaritik elkarrizketa egin diogu Aletxu Unamunori, irakaslea eta Interinoen Grebako kidea. Hasteko, eskerrak eman nahi dizkiogu Aletxuri eta gure elkartasuna eta babesa adierazten diegu bera bezala antolatzen eta borrokatzen ari diren bitartekoei.\nKonektatu ekitaldira HEMEN KLIKATUZ\n1931ko apirilaren 14tik 90 urtera, espainiar kapitalismoa krisi sakon batek astintzen du, 78ko erregimenari eta Borboien monarkiari zuzenean eragiten...\nTubacex 50 egun greba mugagabean, duintasun eta langile borrokaren eredu\nBadago alternatiba, enpresaren nazionalizazioa indemnizaziorik gabe langile kontrolpean!\nTubacexeko borroka erreferente bihurtu da Euskal Herriko langile mugimenduarentzat. Greba mugagabearen 49. egunean langileek kaleratze-gutunak erre zituzten publikoki, enpresarien xantaiari erantzuteko duten...\nLangileek bateraturik borrokatzea erabaki dute. Greba Orokorra behar dugu!\nEuskal Herrian etenik gabe eztanda egiten ari dira langile borroka gogorrak, mobilizazio handiak eta grebak azken hilabeteetan. Batez ere industrian, patronalaren ofentsibak lanpostu suntsiketa ikaragarria hartu du helburutzat. ERTEak ERE bihurtzen dira eta kaleratze kolektiboak izurrite gisa zabaltzen dira, bai enpresa nagusietan bai...\nKaleratzerik ez Tubacexen! Enplegu suntsiketa geratu behar da!


MacOS High Sierra deskargatzeko erabilgarri dago Gadgeten berriak\nHemen dago Mac-erako sistema eragilearen bertsio berria, macOS High Sierra erabat doan eta betirako deskargatzeko moduanEz Microsoftek Windows 10 abiarazi zuen lehen urtean, sistema eragilea merkaturatu eta urtebetera 100 eurotik gorako prezioa izaten hasi zenean.\nMacOS High Sierra-k eskaintzen digun berritasun nagusietako bat APFS fitxategi sistemarekin lotuta dago, fitxategi sistema berria SSD disko gogorrekin soilik bateragarria da eta horrek nabarmen handitzen du abiadura eta errendimendua gure Mac eta, beraz, sistema eragilea.\nFitxategi sistema hau Apple iOS mugikorraren ekosisteman ere eskuragarri dago 10.3.3 bertsiotik. MacOS High Sierra-ren azken bertsio honetako beste nobedade batzuk Safari-ren funtzionamendua pertsonalizatzeko aukera dago. blokeatu jarraipena egiteko cookieak, bideo erreprodukzio automatikoa, bisitatzen ditugunean lehenespenez nahi ditugun web orriak zabalduz ...\nSafari-n irakurtzeko ikuspegia Apple arakatzaileak jaso duen beste hobekuntzetako bat da erabili ikuspegi hau web orri bat bisitatzen dugun bakoitzean zehazki, betiere bateragarria bada. MacOS High Sierra-k ekarri dizkigun beste hobekuntza hauek dira:\nJatorrizko posta aplikazioa orain dago % 30 azkarrago eta bilaketak modu askoz ere eraginkorragoan egiteko aukera ematen digu.\nSiri bere ahotsa gizatiartu du erabiltzen dugun bakoitzean animazio bat erakusteaz gain.\nArgazkiak aplikazioa aurpegiak sinkronizatzeko aukera ematen digu aldez aurretik gure iOS gailuan identifikatu duguna, jendeak askoz errazago bilatzea. Orain aplikazio honek argazkiak zuzenean editatzeko aukera ere ematen digu.\nIOS bertsiorako Notes bertsioa bezala, Mac bertsioa ere bai taulak sortzeko aukera ematen digu.\nA egiten badugu harrapatu dei batean FaceTime bidez, solaskideak jakinarazpen bat jasoko du bere irudia harrapatu dela jakitun izan dadin, Snapchat-ek ere eskaintzen digun funtzioa.\nFinder alboko barra, non kokatzen diren zure disko eta karpetarik gogokoenak orain konponduta dago eta ezin da kendu edo ezkutatu.\nArtikuluaren bide osoa: Gadgeten berriak » ordenagailuak » macOS High Sierra deskargatzeko moduan dago orain\nWebgune bateko trafikoa harrapatzeko metodoak


Elgetako Udalak, orokorrean, %1 igoko ditu tasak eta zergak 2014an - Elgeta - Goiena.eus\nElgetako Udalak, orokorrean, %1 igoko ditu tasak eta zergak 2014an\nLarraitz Zeberio Lekuona 2013-10-23 14:29\nZaborren tasa %2 igoko da, eta etxebizitza hutsen gaineko gainkarga %100.\nUdalbatzak atzo, martitzena, onartu zituen 2014rako udal tasak eta ordenantza fiskalak. Aralar-Independenteak taldeak egindako proposamenak aurrera egin zuen. "Iaz onartutako ordenantza fiskalen oso oso antzerakoak dira aurten udalbatzarrera ekartzen ditugun ordenantzak", adierazi zuen Oxel Erostarbe alkateak. "Esan behar da, baita ere, mantendu egingo ditugula orain arteko hobariak".\nBildu abstenitu egin zen zaborren tasan: Janire Lazkano bozeramaileak adierazi zuen gaia lantzeko epe txikia eman zaiela. Jeltzaleek, berriz, inor erroldatuta ez duten etxebizitzei aplikatuko zaien %100eko errekarguaren kontra bozkatu zuten. "Gainkargarik ez aplikatzearen aldekoak gara. Neurri hori ez da eraginkorra", esan zuen jeltzaleen bozeramaile Patxi Basaurik.\nGainkarga honen inguruan Oxel Erostarbe alkateak jakinarazi zuen finkatu beharrak dituztela oraindik ere salbuetxita geratuko diren kasuak. Bestalde, etxebizitza horien egoera aldatzea nahi duten etxejabeei eskatzen zien neurriak hartzeko urtea amaitu aurretik.\nUdalak, orokorrean, %1 igoko ditu udal zergak. Igoerarik aplikatuko ez delako salbuespena dira, esaterako, landa lurren gaineko zerga, ekonomia jardueraren gaineko zerga, kirol zerbitzuak, haurrei zuzendutako zerbitzuak, hilerriko tasa, ibilbide tematikoaren prezioa, eta etxebizitza tutelatuko zerbitzua. Bestetik, higiezinen gaineko zerga %2 igoko da —Aldundiak %1 igoko duelako balore katastrala—, eta inor erroldatuta ez duten etxebizitzei %100eko gainkarga aplikatuko zaie.\nZaborren gaineko zerga %2 igoko dute —Mankomunitateak %10 igoera aplikatuko dio Udalari—. "Zoritxarrez eskualdeko herriok ez dugu zabor tasaren inguruko irizpide bateraturik", esan zuen Erostarbek. "Argi esan behar dugu honekin zabor zerbitzua finantzatzen ari garela udaletxetik eta horrek defizita sortuko duela gure aurrekontuan". Defizit hori 10.000-11.000 euro ingurukoa izango dela aurreratu zuen alkateak.\nKonposta egiteak ekarriko dituen hobarien berri ere eman zuen Udalak atzoko osokoan: %50eko hobaria baserritarrei, eta %25eko hobaria gainerako herritarren kasuan.


emantzipazio bulegoa • Squat!net\n[Txantrea] Emantzipazio Bulegoa\nby: orkatza - maiatza 11th, 2015 Filed under: bideoak, okupazioak\nTags: emantzipazio bulegoa, erreportajea, iruñerria, topatu.info, txantrea\n[Iruñerria] Txantreako Emantzipazio Bulegoa\nby: orkatza - martxoa 14th, 2015 Filed under: berriak\nEmantzipazio Bulegoa Etxebizitza TX, Txantreako Gazte Mugimenduko lantaldearen proiektua da. Bai Gazte Mugimendua, bai Etxebizitza Lantaldea ere, duela zenbait urte egindako topaketetan batera sortu ziren. Topaketa horietatik ateratako ondorioak auzoko gazteriaren kezkak islatzen dituen diagnostiko batetan jaso ziren. Gehiengoak, % 72,7k, iritzi zuen etxebizitzaren egoera txarra edo oso txarra dela, eta %73k adierazi zuen independizatzea gustatuko litzaiokeela. Datu horiek aztertuta, argi ikusi genuen Gazte Mugimenduak jorratu beharreko arazoetako bat etxebizitzarena zela, eta horregatik, proiektu hau garatzeko bideari ekin genion. Proiektu honen bidez gazteok eta auzoak elkarrekin alternatiba bat eraikitzea nahi dugu, denoi dagokigun etxebizitza eskubidea bermatu dezan.Ez administrazioak, eta are gutxiago enpresa pribatuek, ez gaituzte lagunduko eskubide hori garatzen, gure eskubideak murrizten diren heinean hazten baitira haien irabaziak; hori gertatzen da, esaterako, gure bizi proiektua aurrera eramateko leku bat izateko eskubidearekin. Azterketa bat egin eta ikusi dugu nola enpresek haien onurarako lan egiten duten lurzoruaren balioarekin eta etxebizitzen prezioarekin espekulatuz, baita administrazioek ez dituztela haien administratuen interesak bermatzen, are gehiago, ikusi dugu nahiago izan dutela burbuila inmobiliarioan buru-belarri sartu eta haien kolega enpresariei mesedea egitea, bien bitartean gu alternatiba “zoragarriz” (VPO, VPT…) engainatzen saiatu direlarik. Horren aurrean Etxebizitza TX-k alternatiba erreal bat proposatzen du. Alternatiba hori jardunaldi batzuetan eztabaidatu zen, eta bertan atera ziren ideiak martxan jarri dira honezkero.\nTalde baten oinarriei buruz ari garenean, ez du esan nahi taldekide guztiek guztiz partekatzen dituztenik; baizik eta alderantziz, Etxebizitza TX bezalako talde baten oinarriek taldekideen pentsatzeko era anitzak biltzen ditu bere baitan. Hori posible da, baldin eta norbanakoen irizpideek taldearen irizpideak errespetatu eta onartzen badituzte. Beste era batera esanda, baldin eta taldekideek proiektu kolektiboen alde egiten badute eta hori aurrera eramateko esfortzua egiten badute, onura kolektiboak helburu, alde batera utzita interes indibidualak.\nTalde honen, kolektibo honen norabidearen oinarriak definitzerakoan, beste guztien gainetik antisistema izatearen oinarria azpimarratu behar dugu. Antisistema da bizitzeko modu hori bereganatzen duelako, sistema kapitalistaren kontra borrokatzen duen talde bat delako, eta horrek gutxi batzuk aberasteko apustua egiten duen gizarte baten aparatuen aurka borrokatzera garamatza.\nAzpimarratu beharreko beste ezaugarri bat sortzailea eta eraikitzailea izatea da. Sortzailea da, molde tradizionalekin hausten duten dinamika berriak sortzen dituelako eta eraikitzailea, berdintasunean oinarritutako jendarte justuago bat eraiki nahi duelako.\nAntolaketari dagokionez, autogestioan eta autosufizientzian oinarritzen gara, eta gure etorkizuneko proiektuetan horiek ardatz izan daitezen nahi dugu.Lantalde honek edozein motatako jabetza gaitzesten du, jabetza pribatua jendartean miseria eragiten duen kantzerra dela uste baitugu. Era berean botere ekonomikoa, politikoa eta burgesa erruduntzat jotzen ditugu, egunez egun herritarrak kapitalismoaren kontsumo-gurpilean sartzera bultzatzen baitituzte, ongizate soziala zaintzetik oso urrun dauden interes batzuengatik borroka gaitezen gure artean. Errudunen kontrako edozein motatako ekintzak defendatzen ditugu, baita errudun horiek eragindako arazoei alternatiba bat eraikitzekoak, kasu honetan etxebizitzaren ingurukoak. Adibidez hutsik dauden etxebizitzak okupatzea, errudunen jabetzei lehentasuna emanez, baina zilegitasuna emanez erabiltzen ez den edo hutsik dagoen edozein eraikin okupatzeari.\nEtxebizitzaren aldeko mugimendua auzoaren eta mugimendu herrikoi eta asoziatiboaren parte sentitzen da. Hori dela eta, apustu egiten du dinamiken garapenean auzoak parte hartu dezan, eta mugimendua ahalik eta auzokide gehienengana iritsi dadin, bereziki auzoko gazteengana, denok pairatzen baitugu arazo hau.\nBadakigu denok ditugula zereginak gure egunerokoan, eta beraz, aurreikusten dugu lan egiterako orduan inplikazio-maila ezberdinak egon daitezkeela; hortaz, lekua dago lan egin eta elkarlanean aritu nahi duen ororentzat.\nEtxebizitza TX-n mundu guztiak du lekua, salbu pertsonak errespetatzen ez dituztenak, jendartearen pribatizazioaren alde egiten dutenak eta sistema ustel honen bide berdinean lan egiteko asmoa dutenak; ez dago lekurik ere jarrera sexista, homofobo, autoritario, arrazista, etab.-entzat. Laburbilduz, pertsonen integritatea urratzen duten jarrerak ez dira onartuko.\nHala bada, egungo sistemak giltzapetzen gaituen indibidualismoaren burbuila lehertzeko gai izan behar gara, eta ulertu behar dugu etxebizitzaren arazoa kolektiboa dela, eta ondorioz, guztion lana dela kalte horrekin amaitzea, bai gazteena eta baita Txantreako gainontzeko auzokideena ere. Etxebizitza eskubide sozial bat da, eta beraz, merkatuaren logikatik kanpo geratu behar da, jendartearen interesetan zentratzeko eta ez interes pribatu eta espekulatiboetan. Erronka horri aurre egiteko pentsamoldea eta eskemak aldatu behar ditugu. Kontzientziak astindu behar ditugu, gaur egungo egoera modu kritiko batez aztertu behar dugu egoeraren larritasuna bistan jartzeko eta eskubide sozialei egindako erasoak salatzeko. Horretarako erasoen arduradunak eta bakoitzaren interes orokorrak identifikatuko ditugu. Era berean, erresistentzia edo defentsa pentsamolde bat edukitzetik, inposatutako ordenari aurre eginen dion pentsamolde eraikitzaile bat edukitzera pasa behar dugu. Baina pausu horrek prestakuntza handiagoa eskatzen du zentzu guztietan, baita alternatiba herrikoak sortzeko beharrezkoak diren ideia, datu eta ezagupenak dituzten pertsona, talde eta instituzioekin harremantzeko gaitasun handiagoa izatea ere.\nEtxebizitzak duen arazo nagusia da ez dela oinarrizko eskubidetzat hartzen, eta eskubide gisa onar dadin egin dezakegun bakarra antolaketa eta presio soziala dira. Etxebizitzak eskubide bat izan behar du eta bere funtzio soziala bete behar du. Ezinbestekoa da gure auzoak pairatzen duen hirigintza basatia gelditzea, masiboki eraikitzeak ez du etxebizitzaren arazoa konpondu eta ingurugiroaren kontrako eraso bortitza izaten ari da. Gainera inmobiliaria, eraikuntza-enpresa eta politikariak gure etxebizitza eskubidea urratzeagatik aberasten ari dira, eta gure ustez, eskubide hori janariarena bezain oinarrizkoa da. Argi dago hau guztia ez dela kasualitate bat, horren atzean politiko ustel guzti horiek daude, mesedeen truke beharrezkoak ez ziren eraikuntzetan diru publikoa gastatu dutenak. Aipatu ditugun handinahi horiek gure lana eta etorkizuna gobernatzen dutenak dira, eta haien helburua geroz eta ezberdintasun sozial gehiago sortzea da, horrela haien erosteko ahalmena sendotu eta handitzeko. Kapitalismoak munduan agintzen jarrai dezan guztiz interesaturik dauden pertsonak dira, eta interes indibidualak defendatzea dute helburu, ez kolektiboak. Gure ustez, etxebizitza eskubidea sendotzeko modurik egokiena arazoari erantzun kolektibo bat ematea da.\nEmantzipazio bulegoa bitartekoak bilatzen ari da auzoan eskubide hori berma dadin. Independizatu nahi duen pertsona orok hori egiteko eskubidea izan dezan, eta horrela etorkizuna beste era batez ikus dezagun, gaur egun oso iluna baita gazteontzat eta ez horren gazteontzat. Gazteriari buruz ari garenean, ezin dugu jendartea orokorrean ahaztu, gaur egun etxegabetzeen drama gogor sufritzen ari den jendarte hori. Horren kontra borrokatzeko, bulego honek Txantrea Zona Libre de Desahucios kolektiboarekin egiten du lan, aldarrikapen sozial handiagoa sortzeko eta bankuekiko presioa handitzeko, helburu izanik aurrera eramaten dituzten ekintza ankerrak eragotzi eta hori baimentzen duten instituzioak presionatzea.GURE ALTERNATIBAK: Alokairu prekarioa eta Okupazioa\n• Alokairu prekarioa: Etxebizitza TX-k alokairu soziala etxebizitza guztion eskubide bat dela abiapuntu hartuta ulertzen du, ez da espekulatzeko edo irabaziak ateratzeko ondasun bat. Gaineratu nahi dugu ez dugula alokairu sozialtzat hartzen instituzioek eskaintzen digutena, ez baitira proportzionalak eta norbanakoa mugatzen baitute bere eguneroko beste hainbat alderdi duintasunez garatzeko orduan. Gu pertsonen garapen kolektibo eta indibidualerako oinarrizkoak diren zenbait behar aukeratzera bultzatuko ez zaituen alokairu baten alde gaude. Bere kontraprestazioaren helburua lana izango duen alokairua sustatzea lehenesten dugu, dirua bigarren plano batean utzirik.\n• Okupazioa: Okupazioa beharrezko alternatiba bat da, desobedientzia ekintza batetik jaiotzen da eta zilegitasuna jendea kalean uzten duen sisteman aurkitzen du. Hori dela eta, sinetsita gaude okupazioa beti izanen dela zilegi etxebizitza eskubidea bermatzen ez den bitartean.\nTags: emantzipazio bulegoa, iruñerria, txantrea\nOrdutegi bereziak [SATURNALIA] Horarios especiales


Amsterdamen loturiko hegaldia larrialdietan segurtasunez lurreratzen da Moskuko Sheremetyevo aireportuan\nHasiera » Azken albisteak » Airlines » Amsterdamen loturiko hegaldia larrialdietan segurtasunez lurreratzen da Moskuko Sheremetyevo aireportuan\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Berriak • Arduraduna • Errusia Azken Albisteak • Segurtasuna • Turismo • Garraioa • Bidaia sekretuak • Travel Wire News • Joerak • Hainbat Albiste\nMoskutik Amsterdamera Aeroflot hegaldiak larrialdi deia egin zuen aireratu eta 20 minutu ingurura\nMosku-Amsterdam hegaldia segurtasunez lurreratzen da larrialdi deia bidali ondoren\nAeroflot konpainia errusiarrak berretsi egin ditu aurreikusitako lurreratze baten inguruko txostenak\nIrrati-komunikazio sistemaren arazoek hegaldiaren itzulera eragin zuten\nErrusian AeroflotMoskutik Amsterdamera zihoan Airbus A320 bidaiarien hegazkinak larrialdi deia egin du gaur, Tver eskualdean 20 metro inguruko altueran hartu eta 8,000 minutura.\nJakinarazi dutenez, hegaldiak Moskuko lurreratze programatua egin du Sheremetyevo Nazioarteko Aireportua larrialdi deia egin ondoren.\nAeroflot konpainia errusiarrak berretsi egin ditu aurreikusitako lurreratze baten inguruko txostenak.\n«Hegazkinak lurreratze programatua egin du irteerako aireportuan. [Irrati komunikazio sistemaren] porrotaren zergatia ikertuko da ", dio txostenak.\n“Amsterdamera zihoan Airbus 320 hegazkina Sheremetyevon lehorreratu zen erregaia erre ondoren. Lurreratzea aurreikusi bezala irten zen. Irteerako aireportura itzultzeko pilotuaren erabakiaren arrazoia irrati bidezko komunikazio sistemarekin arazoak izan ziren ", esan du Aerofloteko bozeramaileak.\nAire konpainiaren bozeramailearen arabera, pilotuak irrati bidezko komunikazio sistemaren porrot partzial baten inguruko mezua bidali zuen eta irteerako aireportura itzultzea erabaki zuen. Gaineratu du bidaiarien eta tripulazioaren bizitza eta osasuna ez daudela arriskuan eta hegazkin-erregaia erregaia erretzen ari zela.


OMEk Bide Segurtasunaren Nazioarteko Eguna antolatu du | Consumer\nOMEk Bide Segurtasunaren Nazioarteko Eguna antolatu du\nMunduko erakundeak zirkulazio-istripuak osasun-arazo handienen artean sartzen ditu.\nOsasunaren Mundu Erakundeak (OME) Osasunaren Mundu Eguna izendatu zuen bere sorreraren urteurrena apirilaren 7an. Aurten, zirkulazio-istripuak prebenitzen ditu.\nErakunde horrek dituen sentsibilizazio-tresna nagusietako bat da, eta, aurten, “Bide-segurtasuna guztion ardura da” mezua transmitituko du. Mezu horren bidez, EBko estatuei gonbita egiten die gizarteko hainbat sektore biltzen dituzten aliantzak sustatzeko lesioei aurrea hartzeko lana sustatzen eta errazten lagun dezaten.\nEspainian, DGTk eta Barne Ministerioak kanpaina indartuko dute telebistan, prentsan, irratian eta Interneten, “Bide-segurtasuna ez da halabeharrezkoa” lemapean. Era berean, Barne Ministerioak eta Osasun eta Kontsumo Ministerioak lankidetzarako esparru-akordioa sinatu dute, zirkulazio-istripuak prebenitzera batera garatzeko.\nbide-segurtasuna oms-eu osasuna


LANPERNA MUSUA Atlantikoa\nEspedizioaren lehen atalean zehar, zerbaiten edo norbaiten bila ibili izan gara baina ez dugu arrakastarik izan. Itsasoan; Irlandako edo Eskoziako kostalde maldatsuetan; Orkada eta Shetland irletako labarretan; Noruegako kostaldeko txoko ezkutuetan; Lofoten irla ikaragarrietan… Asko saiatu arren, ezinezkoa izan da Lanperna-musu heldu bat ikustea.\nEta ez da izan ez ditugulako bere argazkiak inon ikusi, Ipar-Itsasoko toki askotan nonnahi ikus baitaitezke itsas hegazti eder honen irudiak, turismoa erakarri nahian eta kostaldeko herrixken adierazgarri bezala. Zetazeo eta itsas hegaztien behaketak itsasontziz burutzen dituzten enpresek berehala ziurtatzen dute Lanperna-musu heldu bat ikusiko duzula, baina hori bai, horretarako urteko sasoi egokian egon beharra dago eta baldintza meteorologiakoak ere egokiak izan behar dira. Eta hori izan da gure akats nagusia, Bilbotik nahiko berandu atera ginelako honelako ale ikusgarria ikusi ahal izateko.\nIa urte osoan zehar Itsas zabalean bizi da eta negua ere bertan pasatzen du, non gai den arazorik gabe janaria aurkitzeko, baina udaberri amaieran Atlantiar kostaldera gerturatzen da bertako labarretan edo kostaldeko zelaietan kabiak egiteko. Beraz, lurreko bere egonaldia maiatzetik abuztura murrizten da, kumeek nolabaiteko autonomia lortu arte eta helduak Itsasora itzuli arte.\nHala eta guztiz ere, saiakeran jarraitu dugu, Lanperna-musu bat ikustearekin amesten dugulako, eta bere edertasun tropikal bitxiarekin ere. Ocean Sounds-eko Heike-k, bere argazkiak erakutsi zizkigun, eta hauen bitartez espezie honi buruz gehiago jakin ahal izan genuen. Berarekin izan zen, Itsasora egin genuen irteeran, lehenengo Lanperna-musu kumea ikusi genuenean, eta helduek bezain kolore bizi eta politak ez izan arren, oso bitxia izaten jarraitzen dute. Kume batzuk neguan zehar kostaldetik gertu geratzen dira, oraindik ez direlako gai denbora luzean zehar hegan egiteko. Lofoten irletan eta Ipar Lurmuturrerako nabigazioan kume batzuk ikusteko arrazoia hau izan zelarik.\nAurkezten dizkizuegun irudiak, bidean zehar topatu ditugun beste Lanperna musuen argazkietatik lapurtuak dira, nahikoa da irudi hauek ikustea hauen edertasunaz jabetzeko.


Jokoak of Aventura grafica doan - Page 3\nItzalean zonbi bigarren zatia dator. Saiatu besterik ez duzu zombis guztiak hiltzea duzu inguruan da bizirauteko.\nItzala salbatzailea 2 Zombies\nZee festa bat antolatu du, eta ez du alien makina misterio handia argitzeko. Begiratu arretaz gela guztietan zehar, eta hori lagungarri objektuak biltzeko.\nZee eta alien makina\nGudarien hauetan bidelagun abentura berri bat ekintza osoa, zientzialariek oso entzutetsu batzuk erreskatatu dute ere.\nXiao Wu izeneko mutiko honek nahi gerlari indartsu bat bihurtu da, arrisku asko gainditu behar, beraz, heldua ahal izango dute lagun.\nXiao eremu prestakuntza wus\nEz dago erretzea bat eraikin eta bakarrik Superman barruan jendea erreskatatu eta hartu unharmed suhiltzaileak arte da. Denbora zure kontra.\nLaguntza behi handi honen botila iristeko eta bete esne. Bidean aurkitu duten objektu guztiak elkarreragin garbitzen.\nGilbert warrior Erdi Aroko Herrialdeetako abentura ugari bizi da. Laguntza zion bidea, beraz, zailtasunik gabe mugitu ahal izango dugu, non printzesa da eskuratu garbitzeko.\nSaiatu jende gutxi Everest, beste kanpaleku bat ikusita igotzeko eta hutsunea erori saihesteko modu eskubidea aurkitu bat izan nahi du. Oxigeno eta gorputzaren tenperatura kontrolatzen ditu.\nGozatu ekintza abentura non protagonista eta aukeratuko du arriskuak asko aurre dituzu beteriko joko honetan. Ezkutuko altxor bila.\nMagi eroritako Mundua\nObama presidenteak hegazkin istripu bat jasan du eta Jurassic Park lehorreratu. Laguntza uhartearen inguruan aurkituko dituzu objektuak elkarreraginean ihes egin zion.\nLaguntza alien hau apur bat triste ibiltzen magia portal iristeko, lortuko pantailan objektuak erabili eta bidea garbitu irteera etsaiak duzu.\nBen 10 ha desagertu eremuan egun batzuk, laguntza zure traktorea gidatzen eta elikagai ezberdinak lantzen. Energia biltzeko eta kontuz ibili ez baino gehiago tip.\nBen10 Joko traktore\nHeroi txiki honek apur bat lotsatzen da azken superheroia da pentsatzen zuen delako, lagundu beronen lagunak munstroak guztiak hiltzea aurkitu zion.\nAurki heroiak mundua\nHeriotzaren ondoren zure zaldia ibiltzen zara eta zure etsaiak lantza magiko eta oztopo guztiak kentzeko behar duzu. A porrota bakar eta berriro hasi.\nValencia, plucky Azkenaldian heroina ditu abentura arriskutsu bati ekin. Laguntza bere Saritua irteera eta altxor magiko bat aurkitu.\nEsperientzia honen ume batek du mundu txiki bat sartu ahaztuak eta etxera joan nahi zirraragarria abentura bat.\nDute abentura joko honetan non gerlari indartsu bat gidatzen eta munstroak asasinoak aurre egin ahal izateko, zure ezpata eta zure ezkutu laguntzaz bakarrik dute dibertigarri batzuk.\nLaguntza sexy neska horiek misterioak eta munstroak ordez betetako leku batean bizirik irauteko. Zure mugimenduak Pentsatu edo askoz ez aurrera izango duzu.\nAngels Digital Summoner Saga 2


Iritzia | Iturri ofizialak | Geuria\nOsakidetzaren kontu ofiziala / Twitter\nBerak apurtu du kristala!”, dio kristala apurtu duen umeak, aurpegi txintxoz. “Jarraitu iturri ofizialak eta zurrumurruak saihestu!”, diote iturri ofizialek, sare sozialen bozgorailuz eta borobil gorriz.\nKomunikabideok ere iturri ofizialei jarraitu behar diegula entzun izan dut azken asteotan, nola bestela! Beldurtzeko moduko esaldia, are gehiago, urte hasieratik entzun ditugunak entzunda, iturri ofizialak baitira Osakidetzaren informazio urriak, Aldundien zahar-egoitzetako gardentasun falta, segurtasun indarren filtrazioak edo Udalen ezjakintasuna.\nKomunikabideei egia esatea exigitu behar diegula ere entzun nuen online eskainitako mintegi horietako batean. Dena nahi dugu: komunikabideek egia esatea, iturri ofizialek zintzo jokatzea eta gure burua zurrumurruen abenturekin puztu.\n“Zurrumurruak saihestu” eta “Iturri ofizialak jarraitu” bitarte horretan dago Egia, hau da, gizarteak jakiteko eskubidea zein beharra duen informazioa. Eta komunikabideon eta kazetarion lana da hori lortzea, edo ahalik eta gehien hurbiltzea. Informazioaren garaia izatekoa zen honetan zarata baita nagusi, datu ez-osoak, testuinguru eza, etengabeko alarma eta zuzentasun politikoaren itxurazaletasuna.\nEsandakoak esanda, honek ez du komunikabideon aldeko aldarria izan gura, ezta iturri ofizialen kontrako iraina ere. Ziurgabetasunez beteriko garaian bizi gara, likidoa deitzen diote. Heldulekuak inoiz baino beharrezkoagoak zaizkigu eta ez da norberaren ikuspegi kritikoa baino helduleku sendoagorik. “Zu oso bizkorra zinateke, gainontzekoak oso tuntunak bagina”, zioen batek.\nSailkatuta: Informazioa, Iturriak, Kazetaritza\n2021eko eduki onenari Tokikom kazetaritza saria jaso du GEURIAk\nElexaldeko Iñurri gorriaren parkea Zaratamon, hareatik kortxozko zorura\nSergio Barcenilla: “Etxebarriko kiroldegian euskaraz normaltasun osoz hitz egin ahal izateko lan egingo dugu”


Hirugarrenez, kirola eginez ekingo zaie Gabonei - Antzuola - Goiena.eus\nHirugarrenez, kirola eginez ekingo zaie Gabonei\nMaider Arregi 2017-12-15 08:00\nSan Esteban krosean izena emateko epea gaur, egubakoitza amaitzen da; helburua Gabonetako festak kirola eginez ospatzea da. Aurten, gainera, Pilotako Gabon Kopako finalak Antzuolako pilotalekuan jokatuko dira, abenduaren 31n, domekan.\nMozorrotuta, bakarka, lagun artean, seme-alabekin... jai giroan eta kirolaz gozatuz aurten ere San Esteban krosean parte hartzeko dei egin gura die Udalak herritarrei. Urtetik urtera, geroz eta kros jendetsuagoa bilakatu da Antzuolako lasterketa; eta dagoeneko Debagoien mailan antolatzen diren Gabonetako herri mailako lasterketen artean izen propioa izatea lortu du. Aurten, hirugarrenez egingo da, gainera.\n"Lehenengo urtean herriko asko animatu zen; baina iaz, kanpotik ere etorri ziren korrika egitera. Aurten, nobedade gisa, mozorrotutako lasterkarien artean bi kilo babarrun zozketatuko ditugu", dio Kirol zinegotzi Garazi Larreak. Helburua kirola sustatzea dela gaineratu du: "Herrian kirola sustatzea eta, lasterketa motza denez, kirolik egiten ez dutenak kirola egitera animatzea da helburua. Antzuolan sortzen den giroa pozgarria da benetan".\nSan Esteban krosak –abenduak 26– hiru txanda izango ditu, ahalik eta herritar gehienek parte har dezaten. 17:30ean, 5-8 urtekoak; 17:45ean, benjaminak, alebinak eta infantilak; eta 18:00etan, kadeteak eta helduak. Ordutegi bakoitzean, maila desberdinetako gaztetxoak batera irtengo dira, baina maila bakoitzak bere ibilbidea egingo du.\nGaur, egubakoitza, da izena emateko azken eguna. Udaletxean, liburutegian eta liburu dendan eman daiteke. Epe horretatik kanpo izena ematen duenak ez du Ternua sarien zozketan parte hartuko. Lasterketa antolatzeko, boluntarioak behar dituzte.\nGabon Kopako finala, herrian\nBenjamin, alebin eta infantil mailetako 60 bat bikotek hartuko dute parte aurtengo Gabon Kopan. Debagoien mailan egiten den pilota txapelketa da, eta, Oñati, Arrasate, Aretxabaleta, Aramaio, Bergara eta Antzuolako ordezkariak izango dira. –Eskoriatzak ez du bikoterik aurkeztu–. Aurten, gainera, Antzuolako Olalde taldea da antolatzailea eta finala Antzuolako pilotalekuan jokatuko da, hilaren 31n. 26an hasiko dira partiduak, goizeko hamarretan.


Joxan Goñi: "kalean dagoen unibertso txiki hori islatzen saiatzen gara, ikuskizunaren eta lehiaketaren arteko oreka bat lortuz"Urnietako udala | Urnietako udala\nJoxan Goñi: “kalean dagoen unibertso txiki hori islatzen saiatzen gara, ikuskizunaren eta lehiaketaren arteko oreka bat lortuz”\nJoxan Goñi urnietarra da “El Conquistador” saio arrakastatsuko zuzendarietako bat eta eginiko ibilbide oparoaren arduradun nagusietako bat. Aitortzen du programa martxan jarritakoan ez zuela honaino iristea espero, baina 16. edizioa da aurtengoa, eta inoiz baino osasuntsuago dago saioa. ETB-ko programarik ezagunena bilakatu da ikusle datu ikusgarriekin. Urte hauetan guztietan saioa erabat aldatu dela kontatzen du Goñik, baina oinarri nagusiak berdinak izaten jarraitzen dutela dio, lehiakideak eta benetakotasuna, hain zuzen ere. Bestalde, azaltzen du telebistan ikusten dena bezain ikusgarria dela grabaketa prozesuan kameren atzean gertatzen dena, eta prozesu horren gaineko xehetasunak kontatu dizkigu buruturiko bidearen errepasoa egitearekin batera.\nBeste behin oso indartsu hasi du denboraldia saioak. Estreinaldian %24,7ko ikusle kuota lortu zenuten eta gainerako programak ere oso ondo joan dira.\nHasi aurretik emaitzaren zain geunden, izan ere, aurreko urteko arrakasta ikusita bai ETB barruan eta baita kanpoan ere aurreikuspen oso handiak zeuden, eta hori guretzat presio handia zen. Dena den, ondo hasi gara eta oso gustura gaude momentuz saioa izaten ari den erantzunarekin.\nETB2-ren ikusle kuota %8,3koa izan zen 2019an, eta “El Conquistador” saioarena berriz, %22,5ekoa. Argi dago katearen bataz bestekotik oso gora dagoela eta programarik ezagunena dela.\nZorionez horrela da. Halere, ikusle datuez haratago jendearen harrera goraipatzea gustatzen zait niri. Astelehenean saioa bota ostean, asteartean taberna batera joan eta jende mordoa saioaz hitz egiten ari dela ikustea oso pozgarria da.\nDatu horiek are eta garrantzi handiago dute telebista eskaintza inoiz baino zabalagoa dela aintzat hartuta.\nGaur egun kanal pilo bat ditugu eskura eta gero eta gehiago kostatzen da ikusle datu altuak lortzea, horregatik asko eskertzen eta baloratzen dugu jendea gure saioarekin geratzea. Zentzu horretan bitxia da audientzia nola banatzen den Euskal Herrian. Askok uste dute hemen dokumentalak eta antzeko edukiak soilik ikusten direla, baina datuak aztertuta jabetzen zara hau dela Telecinco gehien ikusten den lekua. Jendeari reality-ak interesatzen zaizkio.\nLehiakideak dira gure saioaren oinarri nagusia eta arrakastaren %85a beraiei esker lortzen dugula esango nuke. Euskal Herriko lehiakideak oso bereziak dira. Beste lekuetakoak ez daude Conquisen jasaten diren egoerak jasateko prest, baina hemengoak bai.\nGehienak erronka pertsonalengatik joaten dira eta ez fama edo diruarengatik, nahiz eta salbuespenak badauden. Bere burua probatzera joaten da jendea, norberari erakusteko esperientzia hori bizitu eta gainditu dezaketela. Horrek saioari sekulako indarra ematen dio, benetakotasuna. Etxean ikusten dena benetan gertatzen da. Beste saio batzuetan ezkutuan janaria ematen diete partaideei, baina hemen ez. Hori guztia transmititu egiten da, eta hori da ikusleei gustatzen zaiena.\nZein perfil bilatzen dituzue lehiakideen artean?\nGu saiatzen gara kalean dagoen unibertso txiki hori islatzen. Ez daukagu perfil konkreturik, denetarik sartzen dugu: kirola egiten dutenak, prestatu gabe daudenak, intelektualki jantziak direnak, berezixeagoak direnak, adinekoak, gazteak, emakumeak, gizonak…. Azkenean, gizarte txiki bat sortzen dugu eta nik uste dut horrek funtzionatzen duela, saltsa sortzen delako. Ikuskizunaren eta lehiaketaren arteko oreka bat lortzen saiatzen gara.\nZer egin behar da casting-ean hautatua izateko?\nConquistador-eko probarik zailena casting-a da. Izan ere, 10 minutu dira eta zerbait berezia erakutsi behar da denbora horretan hautatua izateko. Azken finean lan elkarrizketa baten antzekoa da. Batzuk bere burua saltzeko gaitasun handia dute, eta beste batzuk aldiz, nahiz eta lanean oso onak izan, kosta egiten zaie haien nortasuna une horretan azaleratzea. Guk denbora horretan hori erakustea behar dugu. Gero kontrakoa ere badago, batzuk sekulako pelikulak kontatzen dituzte antzezlanak eginez.\nBeraz, sorpresak hartzen dituzue.\nAskotan gertatzen da. Baina hori ere ondo dago. Guk casting-aren baitan ideia bat eginda taldeak osatzen ditugu, eta gero, saioa hastean beste aurpegi bat erakusten dute lehiakide batzuek, aurreikuspenak aldatzen dizkigute, eta gidoia aldatu behar izaten dugu.\nHori guztia kontuan hartuta, ez da samurra izango lehiakideak aukeratzea.\nAukeraketa egitea ez da batere erraza, kontuan eduki urtero 1.500 pertsona inguru aurkezten direla.\nDagoeneko 400 lehiakidetik gora eta 15 konkistatzaile izan dira.\nIkaragarria da. Bi talde bereiziko nituzke partaideen artean. Batetik txintxoak edo direnak. Hor sartuko lirateke Eneko Van Horenbeke eta Gotzon Mantuliz, besteak beste. Eta gero, beste batzuk gaizto papera egiten dute, eta hor sartzen dira esaterako, Manu Maritxalar edo Mikel Goñi. Ying eta Yang-a nolabait esateko. Baina denak behar ditugu, bai heroiak eta baita anti-heroiak ere.\nKapitainen artean ere dantza handia izan da, baina Juanito eta Kortarekin bizitutako pasarteek ikusleen oroitzapenean jarraitzen dute.\nPrograma asko aldatu da 16 urte hauetan. Korta eta Juanitok sekulako ibilbidea egin zuten, baina programak eta pertsonaiek desgaste bat dute, eta aldaketa bat behar zen. Borroka handia izan genuen ETB-k ez zuelako pertsonaiak aldatzea nahi, ondo funtzionatzen zutelako, baina lortu genuen jauzia ematea. Egia da urte arraroa izan zela, trantsizio modukoa, baina gero, berriro gora egin zuen saioak.\nZer ematen diote saioari kapitain berriek?\nGazteagoak dira, beste ukitu bat ematen diote eta horrek jende gazte asko erakartzen du. Gotzon Burgos aurtengo kapitaina adibidez, telebistarako kriston pertsonaia da, nahiz eta askok ezin duten ikusi ere egin.\nPrograma asko aldatu dela esan duzu, zertan?\nLehenengo edizioa esperimentu bat izan zen, mendiko lasterketen eta proben arteko nahasketa bat, reality gutxirekin. Orain berriz, oso proba gogorrak daude, baina elkarbizitzak pisu handia bereganatu du. Bestalde, 10 urte Patagonian egin genituen. Oso leku polita izan arren, sekulako hotza egiten zuen eta jendea tapatu eta isildu egiten zen. Orain ostera, karibean beroarekin beste bizitza bat dago, jendea alaiago egoten da eta aldaketa handia suposatu du.\nSaioarekin hasitakoan espero zenuten honaino iristea?\nEz, ez. Lehen urteetan ez zuen oraingo audientzia izan. Uste dut lehenengo edizioan ETB2-k %18ko ikusle kuota zuela eta Conquisek berriz, %12 inguru eman zuen. Denboraldia amaiturikoan pentsatzen genuen ez genuela gehiago egingo, baina Peio Sarasolak, ETB-ko zuzendari ohiak apustua egin zuen horrenbesteko audientzia ematen ez zuen arren, eta denborak arrazoia eman dio.\nGuk telebistan kameren aurrean gertatzen dena ikusten dugu, baina kameren atzeko lana ere ikustekoa izango da. Kontaiguzu zuen zuzendari lana zertan datzan.\nHori beste programa bat da kar, kar, kar. Programa bat amaitu orduko casting-a egiten dugu hurrengo ediziorako, eta era berean, leku berriak bilatzen hasten gara. Behin lekua lortuta hango jendearekin elkarlanean jartzen gara. Bilera mordo bat egin eta gauza asko lotu behar izaten dira. Gero, grabaketak hasi baino hilabete lehenago joaten gara gu lekura bertara, dena prestatzera. Eta ondoren, grabaketak hilabete inguru irauten du. Bueltatzen garenean berriz, beste 6 hilabete inguru pasatzen ditugu grabaturiko guztia muntatzen telebistan emateko.\nZenbat pertsonako lantaldea izaten duzue grabaketa garaian?\n100 pertsonatik gora izaten gara lanean, ikustekoa da. Euskal Herritik hamar bat joaten gara, eta gainerakoak leku desberdinetako langileak izaten dira. Aurten, laurden bat argentinarrak ziren, beste laurden bat kolonbiarrak eta beste laurden bat dominikarrak. Nahasketa handia da, lanerako beste ohitura eta erritmo bat dute haiek, eta ohitu egin beharra dago.\nZein eginkizun dituzte langile horiek guztiek?\nLau talde nagusi daude langileen artean. Alde batetik, teknikako jendea dago, kamarak eta audio arduradunak. Bestalde, produkzioko jendea, dena antolatzeaz arduratzen dena (non bazkaldu, txalupak non utzi…). Gero gidoilariak eta erreportariak daude, eta azken taldea jokuak prestatzen dituztenek osatzen dute: arotzak, soldatzaileak… tailerra manejatzen duen jendea. Horretaz gain, aurten 25 txalupa erabili genituen grabaketan, eta beraz, 25 gidari izan genituen.\nNolakoa da zuen lan egun bat?\nGure muga nagusia argia da grabatzerako orduan. Eguzkia 6:00etan ateratzen zenez, ordu horretan grabatzen hasteko 4:00 aldera esnatzen ginen eta jokua egiten genuen. Gero, batzarra, eta azkenik, duelua. Grabaketa 18:00 aldera amaitzen genuen, eta ondoren, hotelera joan eta hurrengo eguneko gauza guztiak prestatzeko bilerak egiten genituen: jokuak antolatzeko, gidoia aldatzeko…. Egun osoa lanean igarotzen genuen. Lo gainera, walkia ondoan genuela egiten genuen eta zerbait pasatzen bazen, baten bat gaixo jarri adibidez, txalupa hartu eta kanpamenduetara joan behar izaten genuen. Gogorra da, etxera lehertuta bueltatzen gara.\nBeraz, lehiaketa ez da partaideentzat soilik gogorra, zuentzat ere bai.\nNire ustez gogorragoa da lantaldearentzat lehiakideentzat baino. Nik aurten 6 kilo galdu nituen grabaketak iraun zuen bitartean.\nLan horren barruan, jokuen diseinua da beste zutabe garrantzitsuetako bat. Arlo horretan ere izan da garapena.\nIndarrak pisua galdu du urteek aurrera egin ahala, eta abilezia eta trebezia garrantzia hartzen joan dira. Azkenean, partaide guztiek aukerak izatea nahi dugu, eta gaitasun gehiago dituztenak aurrera joatea. Saiatzen gara gauza desberdinak tartekatzen: ura, sokak, mendia…\nEsan duzu, 100 pertsonatik gora biltzen zaretela grabaketa garaian, baina horren guztiaren ardura, zurea eta Txema Montoyarena da.\nUrte asko egin ditugu batera eta ondo moldatzen gara, begiratu hutsarekin badakigu nondik jo. Errespetu handia diogu elkarri.\nGaur egun jendeak ezagutuko zaitu, baina agian jakingo ez duena da zein izan den zure ibilbidea Conquiseko zuzendari izatera iritsi aurretik.\nKazetaritza eta errealizadore ikasketak egin ostean, ETB-ko informatiboetan hasi nintzen lanean, eta gero, kiroletara pasa nintzen. Bertan Reala jarraitzen aritu nintzen urte luzez. Athletic ere bai denboraldiren batean. 1998. urtean Frantzian jokaturiko Mundialean izan nintzen, baita Eurokopan ere. Kontua da futbolarekin nekatu egin nintzela, beste gauza batzuk egin nahi nituela, eta lana uztea erabaki nuen.\nETB-n ONG desberdinen gaineko saio bat egiten zuten orduan, eta bi urte pasa nituen programa hartan lanean munduari buelta emanez. Gero, Basetxea egiteko proiektua sortu zen Txema Montoya eta Patxi Alonsorekin, aurretik kiroletan lankide izan nituen biak. Horrela lotu ziren berriro gure bideak, eta ordutik saio mordoa egin ditugu: 10 Basetxe, 16 Conquistador, 101 Gaztelu, Invictus, Aconcagua… denetarik.\nZein puntutan zaude gaur egun?\nOso gustura nago oraingo lanarekin. Conquisek leku berriak eta jende berria ezagutzeko aukera ematen dit, eta hori oso aberasgarria da. Gainera gu ez gara oporretan bezala hotel onetara joaten, hango herritarren bizitzan murgiltzen gara, eta asko ikasten da, beraiekin elkarbizitzen dugulako. Kontentu nago.\n← Esleitu dira Jubilatuen Egoitza eraberritzeko lanak


TABERNA BAT IREKI NAHI DUTE BURGOSKO KATEDRALEAN | Consumer\nTABERNA BAT IREKI NAHI DUTE BURGOSKO KATEDRALEAN\n(Amaitu arte irakurri)\nOsteguna, 2021eko otsailaren 04a | honen arabera: M Alejandro González Flores, munduko erromes elkartuen izenean\nIzan ere, atzerriko enpresaburu batek, lurreko zutabeak irakurri ondoren, negozio-aukera bat ikusi du, eta Burgosko katedralean pintxo-taberna bat ireki nahi du. Proiektuaren zirriborroa dagoeneko Udalera pasatuta dago eta honek ondare bihurtu zuen, hala behar izanez gero, oniritzia emateko.\nGure ondarea hau baino gehiago kaltetzen ote dute?\n“Ekimena” hainbat elkartetara iritsi da, eta sare sozialetan “arrasa” jarri da, normala den bezala, gizateriaren ondarearen aurka egiten baitu. Eta orain pilota ondare-teilatuan dago.\nOrduan, zuek guztiok albistearen berri eman duzuenez, aukera honetaz baliatu nahi dut Alberto Pérez aipatuz.\nEmisioa eteten dute\nBrebaxe bat iragartzeko\nEten egiten dut nire esaldia\nEta hemen mezu bat jartzen dut”.\nFelix Rodríguez de la Fuente handiak, 1975ean, esan zuen oihu egingo genukeela zeruan, Burgosko katedralaren barruan taberna bat ireki nahi bagenu, baina ez ginela aldatuko aintzira bat desertatuko balitz gari-eremu bat egiteko, aintzira horren inguruko ekonomia ezertan hobetuko ez lukeena.\nZoritxarrez, “Felix laguna” ez dago gure artean, baina bere ondarea dago. Oso ondo zekien natura, gure ingurunea, gure etorkizunerako zaindu beharreko ondarea dela, gure seme-alabena eta gure bizitzarena.\nEz, ez dezala izutu. Inork ez du taberna bat ireki nahi Burgosko katedralaren barruan.\nBaina egin nahi dena hori bezain kezkagarria da, gure ondarearen aurka egiten baitu, gizateriaren ondarearen aurka, Done Jakue Bidearen aurka.\nBide Frantsesa egin duten erromes guztiei karga espiritual handiagoko bide osoko hiru puntu emateko galdetuko bagenie, ziur nago haietako batek Ferroren gurutzea izango lukeela.\nBurdinazko Gurutzea (Ferroko Gurutzea) Frantziako Santiago bideko punturik altuenean dagoen gurutzadura da, 1.500 metroko altueran. Somozako (Leon) Santa Colomba udalerriko Foncebadon eta Manjarin herrien artean dago.\nBada, orain arriskuan dago.\nFerroko gurutzea ez da Burgosko katedrala, hori begi-bistakoa da, ez, baina halakoa bezain garrantzitsua da, Santiagoko bidearen trazaduraren parte baita; izan ere, bide hori babestuta dago eta ezin da haren ingurua aldatu. Gizateriaren ondarea da.\nProiektu horrek pasabide bat egin nahi du gurutzearen ondoan, erromesak orain arte eta bidearen historia osoan egin duen harri-piloa igo ez dezan. Horrek asko aldatzen du ingurua, eta Santiagoko bide osoko erritu zirraragarrienetako bat gabe uzten du erromesa. Autokarabanetarako aparkalekua ere egin nahi da, besteak beste. Beraz, parke tematikoa, zirkoa barne, erabatekoa da.\nEz dakit proiektu horren aurrean eskuak burura eramango dituzuen, ni bai, eta Felix laguna, burua altxatuko banu, ziur nago.\nZuk egiten ez baduzu, begiratu, gure ondarea baitago jokoan, zaindu eta babestu behar duguna, txikia izanda ere, eta legea betetzen duena, hain erraza baina pertsona batzuek ulertzen ez dutena.\nEta zentzuak, azkenaldian hain zaila den zerbaitek, “zein astakeria” pentsarazten badizu, bat egiten du albiste horrekin, mundu guztiak horren berri izan dezan. Bada, zenbat eta gehiago izan “ekimena” ezagutzen dugunok, orduan eta presio handiagoa egingo dugu ondare horrek ez dezan amore eman eta bidegabeki jardun harrapaketa horren aurrean. Orain pilota bere teilatuan dagoelako.\nFerroren gurutzea EZ da ukitzen, EZ.\nEskerrik asko amaierara arte irakurtzeagatik.


Angel Rodriguez eta Robert Poole udako dantza ikastaldietan — dantzan.eus\nHemen zaude: Hasiera › Albisteak › Angel Rodriguez eta Robert Poole udako dantza ikastaldietan\nAngel Rodriguez eta Robert Poole udako dantza ikastaldietan\nGipuzkoako Foru Aldundiak antolatzen dituen udako dantza ikastaldietan ohi bezala eskarmentu handiko bi irakasle izango dira dantza klasikoa eta dantza garaikidea jorratzeko saioetan. Angel Rodriguez eta Robert Poole izango dira, dantza klasikoa lehenak eta garaikidea bigarrenak, irakasten. Ekainaren 30ean hasi eta uztailaren 11an amaituko da ikastaldia. Artelekuko dantza aretoetan, ohi bezala.\nIrakaslea: Angel Rodríguez\nCarmen Rochek zuzentzen zuen Espainiako Ballet Nazionalaren eskolan egin zituen dantza ikasketak, eta dantzari gisa Victor Ullatek zuzentzen zuen Ballet Nazionalean hasi zen; ondoren Carmen Senraren dantza modernoko konpainian eta 1989an berriz Genevako Antzoki Nagusiko Balletean, Oscar Araizen zuzendaritzapean bost urtez egon zelarik.\n1992an Nacho Duatok zuzentzen duen Dantza Konpainia Nazionalean sartu zen eta bertan, bakarlari eta lehen dantzari gisa aritu zen 1996 bitartean. Koreografo moduan Carmen Rocheren Balleterako eta Dantza Konpainia Nazionalerako lanak egin ditu, eta baita zenbait ikusentzuteko proiektutarako ere. 2007an azpimarragarria da Jesucristo Superstar musikalerako egindako koreografia. Madrideko Kontserbatorioan Dantza Klasikoko irakasle titulua izanik zenbait ikastetxetan irakasten aritu da, hala nola Scaena eta Alicia Alonso Goi Mailako Dantza Institutuan.\nPiano-jotzailea: Alberto Sagardia\nDantzako piano-jotzaile laguntzailea, Donostiako Kontserbatorioan hasi zuen bere karrera profesionala. 1995 urtetik hona Nafarroako Gobernuaren dantza eskolan egiten du lan eta 2002 urtetik aurrera Biarritz Balleten ere bai. Halaber Gipuzkoako Foru Aldundiaren udako ikastaldi hauetan, Biarritzeko nazioarteko stage-an eta beste zenbait froga nahiz azterketa ofizialetan aritzen da.\nIrakaslea: Robert Poole\nLondoneko Royal Ballet School ikastetxean egin zituen dantza ikasketak. Geroztik honako\nkonpainietan dantzatu du: Holandako Het National Ballet, Kanadako National Ballet, Londoneko\nRambert Ballet, Italiako Balleto Toscano, New Yorkeko Manhattan Ballet, Holandako Scapino\nBallet eta Alemaniako Frankfurt Balletean. Zuzendari eta koreografo bezala Austriako Linzeko Balletean ibili zen bost urtez. Europako dantza konpainia eta ikastetxe ugaritan jardun da irakasten, beste batzuren artean koreografo eta irakasle gonbidatu bezala Valenciako Goi mailako kontserbatorioan eta Frankfurteko S.O.A.P. konpainian, Leedseko Northern School of contemporary dance eskolan eta Rotterdameko Scapino Balletean.\nKlasiko ertaina: 9:30 – 11:00\nKlasiko aurreratua: 11:15 – 12:45\nKoreografia neoklasikoko tailerra: 13:00 – 14:00\nGaraikide ertaina: 16:00 – 17:30\nGaraikide aurreratua: 17:45 – 19:15\nKoreografia tailerra: 19:30 – 20:30\nKlaseak egunero, astelehenetik ostiralera bitartean.\nEguneroko klase batetan izen ematea: 50 €\nEguneroko tailer baten izen ematea: 30 €\n• Guttieneko adina: 12 urte.\n• Aurre ikasketak: 2 urte gutxienez.\n• Izen emateko txartela nor bere dantza ikasketak gidatzen dituen irakaslearen sinaduraz aurkeztea (edo ikastetxeko ziurtagiri batez lagundua).\nOharra! Leku mugatua. Antolatzailearen esku geratzen da onarpen eskubidea, maila teknikoa ez\nduten ikasleei dagokienean.\n1. Izen emateko txartela behar bezala bete, norberaren irakasleak sinatuta (edo ikastetxeko ziurtagiri batez lagundua), eta Gipuzkoako Foru Aldundiko Kultura Sustapen eta Hedapeneko Zuzendaritzara bidali (KM Kulturunea, Urdaneta 9. 20006 Donostia. Tfnoa: 943-112891, Fax: 943-112765, e-mail: programazioa@gipuzkoa.net) ekainaren 20a baino lehenago.\n2. Behin ikastaldian onartua izan dela ziurtatzerakoan, matrikularen zenbatekoa Kutxako 2101 0381 07 0001329473 zenbakidun kontu korrontean diru-sarrera egin eta ziurtagiria ikastaldia hasi baino lehenago Kultura Sustapen eta Hedapeneko Zuzendaritzara helarazi.\nEgin klik hemen izen-emate orria (pdf) eta informazio gehiago eskuratzeko.


Gaiak: Mehatxatutako fauna: Suge hori berdea - Euskonews\nSuge lerden eta sendoa da. Buru txiki samarra baina ongi garatutakoa dauka, ezkata leunez eta begi–nini biribilduko begi irtenez horniturikoa. Arrak emeak baino handiagoak dira, neurriz.\nOfidiorik ikusgarriena jotzen da, ageri dituen kolore deigarriengatik. Heldutasuna erdiestean, lau urteko bizia duenean gutxi gorabehera, bi kolore izan ditzake: berde horixka eta beltza. Suge berde horixkek, dagokien izenak ondo adierazten duenez, hondo hori berdexka ageri ohi dute, zirrinta edo marra arre edo beltz berdexkez ilundutakoa; sabelaldea horixka edo berdexka dute, puntutxo ilunez zipriztindurikoa zenbaitetan. Jantzi beltza dutenek, kolore beltz edo belzkara ageri dute gorputzaren goiko aldeetan, eta grisaxka beheko aldeetan. Suge gazteek helduek baino kolore grisaxkagoa dute bizkarraldean, eta hori eta beltz biziz zipriztinduta egon ohi dira.\nGorputzaren erdialdean, bizkar–ezkatez osaturiko hemeretzi ilara ageri dituzte, 180–230 sabel–ezkata inguru, isats–azpiko 87–130 ezkata pare, eta zortzi ezpain–gaineko. Biologia\nNegu parteko lozorroa amaitu ostean, apiril aldera, elikatzen hasten da, eta handik hilabetera hasten dira parekatzeen aurretiko errito–borrokak —maiatzaren hasieran edo erdialdea; baina eguraldia aurkako bada, ekainera arte atzera daitezke. Suge arrak bortizki borrokatzen dira orduan; bortizki kolpatzen dira elkar, krudelki kosk egiten diote elkarri, eta isatsa astinduz zigor galantak ematen dizkiete batzuek besteei.\nGaraileak garondotik edo lepotik kosk egiten dio emeari, gero isatsarekin kiribildu eta estali egiten du. Hilabete baten buruan, ekainaren erdialdera, arrautzak erruteko toki egoki baten bila hasiko da emea, harkaitz arteko arrakaletan, eta landarediaren ezkutupean geratzen da harrizko murruetan.\nErrunaldi bakoitzean 5–15 arrautza inguru izaten dituzte, 20x35–40 mm inguru neurtzen dutenak; arrautza–oskolek marrazki bat dute ezaugarri eta hilabete eta erdi edo hilabete biren buruan zabaltzen dira. Kumeak irailean jaiotzen dira, eta 20–24 cm inguru izaten dituzte luzean. Intsektuez elikatzen dira: batik bat matxinsalto handiez, saurioen arrautzez eta sugandila txikiez. Elikadura\nEhiztari nekaezina da eta ikusmenari esker hautematen ditu bere harrapakinak. Ehizaki handiak hertsaduraz akabatzen ditu —itotzeraino estutuz— eta gero oso–osorik irensten ditu.\nJatun ikaragarria da eta ondokoak ditu elikagai: ugaztun txikiak —saguak, satitsuak— txoritxoak eta txorikumeak —zuhaitz artean dabilelarik harrapatzen baititu—, muskerrak eta sugandilak, ziraunak eta beste hainbat suge kalte bako, beraren espeziekoak barne. Noizbehinka, halere, aspis sugegorriak eta igelak ere harrapatzen ditu. Habitata\nInteres bereziko espezietzat jotzen du Espezie Mehatxatuen Euskal Katalogoak. Habitat ugariko ofidioa da, toki lehorretan eta landaredi joria ageri dutenetan bizi da batik bat, esaterako: mendi–mazela eguzkitsu eta arrokatsuetan, zuhaixkez jositako esparruetan, basoen mugaldeetan, eta baita otalur hezeetan ere. Habitat horietan, lurzoruan geratu ohi da, edota zuhaitz gainetako adar artera igotzen da eguzki berotan egotera. Aise igotzen da zuhaitzetara, eta haietantxe eman dezake egun osoa; suge oso zuhaiztarra da, beraz.\nEskuarki ura saihesteko joera du, baina arriskuren baten mehatxupean sentituz gero, azkar askorik murgil egiten du uretara edo zeharkatzen du edozein ur korronte. Hedapena\nSuge berde horia Euskadin bizi direnetarik urrienetakoa da. Gipuzkoako ipar–ekialdean baino ez da ageri, eta Leitza aldeko baso hosto erorkorretan. Eguneko sugea da, zalua eta lasterra, Europa erdialdean duena jatorria. Arriskua\nGure basoetako suge berde horiak 90–115 cm bitartean neur ditzake luzeran, isatsa barne; batzuetan, ordea, metro eta erdi edo metro bi ere izan ditzake. Suge ipurtarina eta oldarkorra da oso. Edozein areriok enbarazu egiten diolarik, gizakia tarteko, berehala aurpegi ematen dio eta bortizki kosk egiten. Bere koskada mingarria bada ere, ez da arriskutsua inolaz ere.


Loiolatxo Elkarte berria egiten hasi dira - Azpeitia - uztarria.eus\nLoiolatxo Elkarte berria egiten hasi dira\nUrola Kostako Hitza 2005-09-03 13:09\nLoiolako tren geltokia zenaren ondoan egingo dute, eta elkartearen eraikin berriak solairu bakarra edukiko du(www.urola-kostakohitza.info)\nLoiolatxo Elkartea dagoen eraikina bota egin behar dute, han autoentzako aparkalekuak egiteko asmoa duelako Gipuzkoako Foru Aldundiak. Halaxe, jakinarazi zuen Uztarria aldizkariak, abuztuko zenbakian. Dena den, hasi dira Loiolako elkartearentzat eraikin berria egiten, Loiolako tren geltokia zenaren ondoan, hain zuzen. Lehen leku horretan baratzak zeuden.\nElkartearen egoitza berriak solairu bakarra edukiko du, eta jangela, sagardotegia, sukaldea, komunak eta aldagelak egongo dira. "Gaur egungoa baino pixkat handiagoa izango da elkartea", diote Loiolatxoko bazkideek. Sarrera, berriz, estazio aldetik edukiko du. Gero, eraikinaren ondotik Uranga aldera espaloi bat egingo dute oinezkoentzako.\nObrak joan den hilean hasi ziren egiten, eta urtearen amaierarako bukatuta egongo direla aurreikusten dute. Izan ere, ordurako Loiolatxokoek gaur egun duten etxea utzi egin beharko dute, datorren urtearen hasieran eraikina botako dutelako.\nAzpeitiko Udala eta Gipuzkoako Foru Aldundia ari dira elkartearentzako eraikin berria egiten. Baina barruko osagaiez elkarteko bazkideek arduratu beharko dute.\nLoiolatxo Elkarteak ehun bazkide inguru ditu, denak loiolatarrak, hori baita elkarteko bazkide izateko ezinbesteko baldintza. Orain dela 27 urte sortu zuten elkartea, gaur egungo eraikinean. Bertan, lehenago, ikastolaren gelak zeuden.


La Gioconda está triste - Antonio Mercero Museo birtuala\nLa Gioconda está triste 1976\nGioconda tristetu egin da...\nLeonardo da Vinciren pintura famatua da La Gioconda, eta bat-batean irribarrea galtzen du. Analisiaren arabera, ez da jatorrizko obraren erreprodukzio edo ordezkapen bat, baizik eta Leonardok egindako pintura bera da, arrazoi ezezagunak direla medio, irribarre egiteari utzi diona. Fenomeno hori beste museoetako pinturaren kopietan errepikatzen hasiko da lehendabizi, eta koadroaren edozein erreprodukziotara zabalduko da azkenik.\nAldi berean, kutsadurari, gerra bakteriologikoari eta desordena sozialei buruzko albisteak sortzen dira. Ikerlari batek gertaera horien lotura pinturara gertatutakoaren susmoa du, aldaketa berri baten ondoren tristura sakoneko trikimailu bat erakusten duena. Gizakiak irribarre egiteko ezintasuna duela egiaztatzen da. Nazio Batuen Erakundearen bitartez mundu mailako deialdia egiten da, gutxienez pertsona batek munduko leku batean irribarre bat egiten saiatzeko, baina saiakera ezerezean geratzen da. Orduan, gizateria suntsitzen duen kataklismo bat gertatzen da. Azken eszenan Leonardo margolariaren pintura erakusten da, suntsitutako ingurune batean, malkoak begietatik erorita.\nAntzezleak: Alfonso Godá, Lorenzo Ramírez, Luis García Ortega, Walter Vidarte\n1976 - La Gioconda está triste\n1976 - "La gioconda está triste" filmeko eszena bat\n1976 - Gioconda triste\n1976 - Antonio Mercero Giocondaren koadroarekin\n1976 - Antonio Mercerori bidalitako postal bat\nMontecarloko Zine Festibalean bi aipamen berezi\n1976 - Kritika: "'La Gioconda' fue estrenada anoche en TVE"\n1976 [?] - "Mercero y su 'Gioconda'"\n1976-09-26 - Antonio Mercero: "Mi última historia es un alegato contra el supertecnicismo actual"\n1976-10-11 - "'La Gioconda está triste', símbolo de una sociedad en crisis"\n1977 [?] - "Montecarlo en directo, por Enrique del Corral"\n1977-01-14 - Azalean: "La Giconda está triste y busca un premio en Montecarlo"\n1977-02-02 - "'La Gioconda está triste', una parábola de nuestro tiempo"\n1977-02-06 - "Triunfo pleno"\n1977-02-13 - Antonio Mercero: "Me gustaría hacer una serie de humor: en TVE se cultiva poco"\nAntonio Mercerok zuzendua, eta, besteak beste, Alfondo Godá, Luis Garcia Ortega, Walter Vidarte, eta Lorenzo Ramirezek antzeztutako obra da. Gidoia Antonio Mercerok berak egin zuen. 1977an estreinatu zen, Espainiako kate publikoan.


Andoni Iribarren dantzari iruindarra zendu da\nLarunbatean zendu zen, 60 urtetan, Andoni Iribarren Imaz, dantzari iruindarra. Ortzadar dantza taldeko sortzaile, Iruñeko erraldoien konpartsako kide ere izan zen eta Afrikar erregea dantzarazi zuen 40 urtez. Erronkari ibarreko bizi kulturalean inplikazio handikoa, bertako dantza aferak ere bultza...\nDantza sormena bultzatzeko diru-laguntza deialdia egin du Mikel Laboa katedrak\nArte-sormena bultzatzeko EHUko Mikel Laboa katedrak urtero egiten duen diru-laguntzen deialdian dantza alorreko sormen lanak bultzatuko dira 2016 urtean. 3.000 euroko diru-laguntza eskaintzen du Laboa katedrak, proiektuak aurkezteko epea irailaren 12 arte dago irekita, eta sorkuntza lanak abendua...\nDugunako dantzari txikiak beste behin Portugaleten\nAurreko ekainaren 4ean, azken urteetan bezala, dantzari txiki talde bat Portugaleteko Berriztasuna dantza taldea k antolatzen duen Txikien Dantzaldira bidali genuen. Honakoan dantzari koxkorxenei egokitu zitzaien Portugaleten dantzatzea eta estreinaldi bikoitza izan zuten beraz, Corteseko makila-d...\nTradegin 2016, EHUko udako ikastaroetan, ekainak 24, 25 eta 26\nAurten ere bagatoz Euskal Herriko Unibertsitateko Udako Ikastaroen eskutik tradiziozko dantza garaikidea egin asmoz. Ekainaren 24an, 25ean eta 26an Euskal Herriko Unibertsitateak Bilboko Abandoibarrako pasealekuan duen Bizkaia Aretoan jardungo dugu. Iazko edizioaren arrakastaren ostean, 2016 honet...\nOrdiziak Jesus Mari Garate dantza maisua omendu du\nUrte luze guzti hauetan dantzaren alde egindako lanagatik eta ibilbide honetan dantzari zor izan dion begirune eta errespetuagatik, Jesus Mari gaurko omenaldi xumea bat egin genion Ordiziako dantza asteburuan. DANTZAKO IKASKETAK Ordizian jaio zen 1949ko Urriaren 23a. Hiru urte zituelarik Jose...\nMarkina-Xemein: Aratusteak 1984 Saragi-dantza, hartza eta antzarak\n1984ko aratusteetan, Markina-Xemeinengo aratusteetan egindako zahagi-dantza, Hartzaren dantza eta antzar jokoak filmatu zituen Jexux Larreak, Argiako dantza-maisuak. Markina-Xemeingo aratusteetan, 1975. urtean berreskuratu zituzten Saragi-dantza eta Hartzaren dantzak. Dantza hauen berri ematen zut...\nLekeitioko Eguzki-dantza edo Andrazkoen aurreskua Etorkizuna dantza taldearen eskutik Lekeition ospatutako Erroak ikuskizunean. Lea-Artibaiko dantza taldeen eta Bizkaiko Dantzarien Biltzarraren eskutik Erroak dantza tradizionaleko ikuskizuna eskaini da Lekeition Bizkaiko Dantzari Egunaren bezpe...\nZoa xeper: Somos capaces\nJoana Olasagasti eta Alice Sorin dantzariek osatzen dute Zoa Xeper, eta 2013an ekin zioten beren ibilbideari. Formatu berria dute orain eta beren lehen sorkuntza-lanak ari dira egiten, besteak beste bideo honetan azaldu diguten "Somos capaces" izenekoa. Zoa xeper: Somos capaces, Gipuzkoako Dant...\nEta zuk, zergatik dantzatzen duzu?\nHamabost dantzarik erantzuten diote dantzaren eta hitzaren bidez "Zergatik dantzatzen duzu?" galderari. Dantza-mota eta adin desberdinetako hamabost dantzari dira: Askoa Etxebarrieta, Oihan Indart, Josu Zarate, Inko Manterola, Angela Harinordoquy, Pilar Osa, Johane Etxebest, Thiago Lu...\nHegoaldean debekatuta zegoen garaian ikurriñarekin agintariena dantzatzen ageri dira dantzariak irudiotan. 1935ean sortua, Donibane Lohizuneko Begiraleak elkarteak kultur talde bizia izan da azken 80 urteotan, eta bere jardueren artean dantzak leku nabarmena izan du. 1948ean, Donibane Lohizuneko ...\nLosdedae: Teresa (Ora al alma)\nMugimenduaren eta hitzaren bitartez, Santa Teresa Jesusenaren unibertsoan sartzen du ikuslea Losdedade konpainiak Teresa (Oral al alma) lanean. Santa Teresa bere kontakizunen idazlea eta protagonista da aldi berean: bizi, sufritu, gainditu, eta azkenean kontatu egiten ditu, bere-berea duen ahotsez...\nEuskalkultura.com 2016/06/10 Gehiago irakurri →\nKazeta.info 2016/06/02 Gehiago irakurri →\n«La danza debe evolucionar desde la tradición que surge de cada cultura»\nGara 2016/06/02 Gehiago irakurri →\nNaiz 2016/06/06 Gehiago irakurri →\n“Barbecho” Dantza Garaikidea, Gernikan\nNontzeberri 2016/06/06 Gehiago irakurri →\nBerria 2016/06/09 Gehiago irakurri →\nEuskalkultura.com 2016/06/09 Gehiago irakurri →\n“Tradegin: tradiziozko dantza garaikidea egin”\nNontzeberri 2016/06/07 Gehiago irakurri →\nKukai dantza taldearen “Gelajauziak”, Berrizen\nNontzeberri 2016/06/09 Gehiago irakurri →\nMultitudinaria y sentida despedida a Andoni Iribarren en Pamplona\nNoticias de Navarra 2016/06/07 Gehiago irakurri →\nDeia 2016/06/06 Gehiago irakurri →\nEn images, la pastorale "Katalina de Erauso" à Bayonne\nSud Ouest 2016/06/06 Gehiago irakurri →\nBira berri bat ari da antolatzen Patxi Perez dantzaria Argentinako euskal etxeetan tailerrak emateko\nEuskalkultura.com 2016/06/07 Gehiago irakurri →\nBerria 2016/06/07 Gehiago irakurri →\nAlzheimerra lantzeko dantza tailerrak\nEuskadi Irratia 2016/06/06 Gehiago irakurri →\nAndoni Iribarren euskaltzalea zendu da\nNafardantza 2016/06/06 Gehiago irakurri →\nAgur Andoni y ¡eskerrik asko!\nNoticias de Navarra 2016/06/05 Gehiago irakurri →\nDeia 2016/06/05 Gehiago irakurri →\nKatalina de Erauso pastoralak Baionako Lauga sala bete dü\nXiberoko Botza 2016/06/06 Gehiago irakurri →


Espetxeak arazoa zu zarela berresten saiatzen dira eta mugimendu feministatik pentsakera hori irauli behar dugu: arazoa sistema patriarkal, arrazista eta kapitalista da!!! - - Aiurri.eus\nEspetxeak arazoa zu zarela berresten saiatzen dira eta mugimendu feministatik pentsakera hori irauli behar dugu: arazoa sistema patriarkal, arrazista eta kapitalista da!!!\nNekane Txapartegi Nieve 2020-10-13 09:15\nGizonek gizonentzako eginiko ezleku batean, emakumeok otzan ezitzeko ahaleginak eta bi egiten ditu espetxe sistema patriarkalak. Hierarkikoki osaturiko instituzioan emakumeoi apurtu ditugun rolak hausteagatik zigortzen gaituzte. Gure beharrak aintzat ez hartzeaz gain, gure errua dela ez konformatzea eta arazoa gu garela erakustarazten saiatzen dira etengabe. Espetxean jasaten dugun isolamenduari, urruntzeari… zigor areagotua erantsiz. Zapalketa bikoitza eta hirukoitza da emakume presook eta preso amok jasaten duguna, espetxera ekarri gintuzten arrazoiei, ez "obeditzeagatik“ ezartzen zaigun zigorra gehitzen baizaio.\nHorretarako espetxeko eguneroko bizitzan emakume presooi "gizarteratzeko“, isolamendua apurtzeko ematen zaizkigun aukerak guztiz heteronormatibo, sexista eta patriarkalak dira: garbitu, lisatu eta horrelakoak…\nBarruan gure gorputzaren eta pentsaeraren kontrol saiakera eguneroko ogia den bitartean, kanpoan gizarteak sozialki zigortzen gaitu eta ez gu bakarrik baita gure familiako emakumeak ere. Barrukoak familia lehenetsi ez dugulako kritikatuak, haurrik ez baditugu ez ditugulako eta baditugu utzi egin ditugulako. Denek dakite zer den ama ona izatea eta zer ez!!! Gure etxekoak, berriz, emakume bezala guk hautatu dugunagatik zigortuak. Izan ere, ez baikara etxean gelditu familia zaintzeko eta hori gogoratu behar zaie, alaba txarrak garela. Ez dugula patriarkatuak esperotakoa bete!!! Horrez gain, normaltzat jotzen da beraiek zaindu behar gaituztela, gure arropak prestatu, bidaiarako janaria bixitarientzat prestatu edo eta astero milaka kilometro egin kristal batek banatura ikusteko.\nEspetxeek eta estatuek gure haurrak zigortzen dituzte gure haurrak izateagatik soilik eta kanpoan amatasun instituzio patriarkalarekin eta zigor sozialarekin topatzen gara. Horregatik, garaia da emakume* izateaz eta zaintza lanez hitz egiteko! Ikusi berri dugu Corona garaian ere krisiaren zama emakumeongan* erori dela eta ez dezagun utzi kartzelaren zaintza zama ere gure gain gera dadin!!!\nUtzi genituen etxeak, utzi genituen familiak, kendu zizkuguten haurrak… eta utzi genituen beldurrak! Besteek zer esango dutenarenak, eta ariketa hori egin beharko genuke denok, zaintzan ari garenok eta bereziki gure gain zaintza lanak uzten ditun horiek! Horretarako aukera, urriaren 14an Billabonako Mintzolan Lurgatz Talde Feministak antolatutako "Emakumea*, Espetxea, Zaintza“ mahai-inguruan izango dugu.


Xabier Hernandez Llona Santiago Onaindia Ikerketa Bekaren XVI. edizioko irabazlea - www.amorebieta.com – Hilero Zornotzan\nXabier Hernandez Llona Santiago Onaindia Ikerketa Bekaren XVI. edizioko irabazlea\nEscrito por Hilero en Kultura · 2019/12/18 · No hay comentarios\n• Epaimahaiak aukeratutako proiektuaren izenburua “Literaturaren didaktikaren erronkak XXI. mendeko bigarren hezkuntzan” da.\n• Beka 12.000 eurokoa da eta lana 2021eko udaberrirako eginda egon behar da.\n• Lourdes Otaegik eta garazi Otsagabiak, Santiago Onaindia bekaren XV. edizioko irabazleek, euren liburua aurkeztuko dute.\nAmorebieta-Etxanoko Udalak Santiago Onaindia Ikerketa Bekaren XVI. edizioko irabazlea aurkeztuko du. Xabier Hernandez Llonari sari hau eman zaio “Literaturaren didaktikaren erronkak XXI. mendeko bigarren hezkuntzan” izenburua duen proiektuarengatik.\nSantiago Onaindia beka Amorebieta-Etxanoko Udalak Ametx erakunde autonomoaren bidez urte birik behin ematen duen beka bat da. Beka honek Labayru Institutuaren laguntza jasotzen du. Bekaren helburua euskal literaturaren alorrean ikerketa sustatzea da, eta bidez batez, Santiago Onaindia euskal idazleari omenaldi bat egitea. Beka 12.000 eurokoa da.\nProiektua 2021eko udaberrirako amaituta egon beharko da, eta moldatu ondoren, Labayru Institutuak argitaratuko du Aita Santi Onaindia Beka bildumaren barruan.\nXVI. edizio honetan bost proiektu aurkeztu dira. Lan hauek epaimahai batek aztertu ditu, hain zuzen ere Ametx erakunde autonomoko presidenteak eta euskal literaturaren alorreko hiru adituk.\n“Literaturaren didaktikaren erronkak XXI. mendeko bigarren hezkuntzan”.\nXabier Hernandez Llonak aurkeztutako proiektu honen bokazioa literaturaren didaktikan diharduten eragile desberdinen artean adostutako bidea zedarritzea litzateke, etorkizunean literaturak gaztearen garapen emozional-afektibo zein kognitiboan modu positiboan eragiteko.\nBeka honen XV. edizioko irabazleen, Lourdes Otaegi eta Garazi Otsagabia, liburuaren argitalpena ere aurkeztuko da. Liburuaren izenburua “BESTE GERRAKO KRONIKAK. Bikote harremanak eta indarkeria Ramon Saizarbitoriaren eleberrigintzan” da, eta Labayru Fundazioak argitaratu du. Egileek lan honetan arreta berezia eman diote Saizarbitoriaren eleberrietan pertsonaia maskulino eta femeninoen arteko harremanetan iradokitzen diren mezuen zentzuari.\n« MUNDU BAT MOTXILAN ALEX TXIKONEN «MENDITAZIOAK»\nXabier Amuriza, barne mundu handiko euskaltzale amorratua »


Biodonostian abian dagoen ikerkuntza proiektuari 2017an Retinosis Gipuzkoa Begisarek egindako ekarpena | Retinosis Retina Begisare\n/Biodonostian abian dagoen ikerkuntza proiektuari 2017an Retinosis Gipuzkoa Begisarek egindako ekarpena\nRetinosis Gipuzkoa Begisarek 2017. urtean Biodonostian aurrera eramaten ari den erretinosi pigmentarioaren ikerketa proiektuari egindako ekarpena 20.000 eurokoa izan da horrela banatua:\nGabonetako loteriaren salmenta, 7.615 Euro.\nBazkideen kuotak, 4.760 Euro.\nNorbanako eta enpresen dohaintzak, 5.890 Euro.\nArtisaulanen salmentatik Begiclubeko ekarpena 1.735 Euro.\nEkarpen hau funtsezkoa da zeregin hau betetzen jarraitzeko, berorri esker geroz eta RPak eragindako gehiagok identifikatu ahal izan du zein den bere gaixotasuna sortzen duen genea.\nBegiclub-eko neskak erretinosi pigmentarioa eta ikusmen urritasuna ezagutzera emateaz gain ikerkuntzarako funtsak eskuratu dituzte hainbat jardunalditan. Mila esker zuen lan eta inplikazioagatik, benetazko artisau solidarioak zarete.


Azaroaren 23an Zodiac - Astrologia Zodiac Signs - Sagitarioa\nAzaroaren 23an Zodiac\n11/23 urtebetetzea - Zodiac informazioa x\nAzaroaren 23an izandako energia bizkorra da, Eguzkia Sagitarioen seinalera joaten baita garai gogorrenetan etorritako itxaropena gogorarazten digulako, eta baikortasunak arazoetatik atera gaitu. Data honetan jaiotako jendeak aurrera egiten jarraitzeko beharra sentitzen du, zer gerta ere eta zer egoeratan itsatsita egon daitezkeen. Edozein kalbarietatik aterabidea topatuz, gauzak aldatu eta txanda positiboa eman behar dutenean lagun eta pertsona ona dira.\nILARGIA - JUPITER - EGUZKI - EGUZKI\nPlanetako ilara hau sinesmen positiboetarako eta etorkizun oparoa lortzeko promesez betea badago ere, berez bedeinkazioa da, nahiko karga izan daiteke azaroaren 23an jaiotakoentzat, urrats bat urrunago bultzatuz. Esperientziak lehenik eta behin ingurura begiratu behar dutenean korrika egiten ez dutela irakatsiko die, eta oldarkor samarrak izan daitezke beren bizitzan kolore biziak ikusteko prest ez daudenen artean jarrera positiboa eta maitasuna erakustean. Ikuspegi negatiboak ulertzea falta zaie eta ikuspegi horrek eragin negatiboetatik babesten ditu, baina zailtasun mingarri guztietan aitortu behar zaizkien emozioei aurre egiteko bihotzean kentzen ditu.\nAzaroaren 23an jaiotako Sagitarioen ordezkarien Sabian sinboloa:\n'Jubilatutako Armadako Beteranoak Oroitzapen Zaharrak Berriro Esnatzeko'\nBeraien ildo planetarioak ikuspegi, ikuspegi eta, oro har, etorkizunaz hitz egiten duen arren, Sabian sinboloak oroitzapenek urteetan zehar elikatu dituzten bizitzan eta harremanetan duten garrantziaz hitz egiten du. Egoera eta sentimenduak zaharrak eta gaindituak beren errutinan eta etorkizunean txertatzeko zeregina dute, seguru eta oinarrituta senti daitezen, oinarria argia izanik hazteko oinarria izanik. Epe luzerako loturak eta harremanak baloratuz, zoriontsu sentitzen dira ondoan eta txarrago egon ziren arimak ulertuz, eta denbora pasa ahala besteekin lotzen dituzten oroitzapenak gordetzearen garrantziaz jabetzen dira. Gainera, irudi honek garai zailenetatik ateratako oroitzapen positiboez hitz egiten du, eta haien bihotzean gertatu behar den barne aldaketa adierazten du, urrutiko ikuspuntuak zailtasunak sari bihurtzen dituen heinean.\nAzaroaren 23an jaiotakoen bizitzan xedea adiskidetasunetan, zirkulu solidario solidarioetan eta inork espero ez dituen aldaketa zorrotzetan aurkitzen da. Zahartzaroan ere berritzaile bihurtzen ahalegintzen dira, askatasunez adierazitakoak eta modernoak beren iritzietan. Haien espiritu errebeldeak hazi bitartean inposatutako familiako balio eta moraletatik bereiz ditzake, eta hori oso ondo dago betiere beren benetako nortasuna konbentzimendu negatiboetatik salbu eta bihotza zabalik mantentzen badute burmuin ekaitz osasuntsuak eta espontaneoak eta egiazkoak diren elkarreraginak lortzeko. .\nzeinekin bateragarriak diren virgos\nAzaroaren 23an jaiotako Sagitarioen ordezkarien mundu emozionala aberatsa eta ugaria da. Bizitzan harreman asko ez badituzte, zalantzarik gabe, emozio eta besteekin konektatzeko modu desberdinak izango dituzte. Besteekiko maitasunaren potentziala ezagutzeko duten gaitasuna areagotu egiten da, baina itxaropenak maiz lortzen dituzte hoberenak eta etsipenak lotura intimoetatik ezkutatzea bezainbeste izaten dira harreman osorako amore emateko prest egon arte.\nAquarius eta Aries-ek bateragarritasuna maite dute\nAbenturazaleak, gauza berriak probatzeko eta probatzeko prest, bikotea behar dute beren benetako pasioa eta motibazioa jarraitu eta ulertzeko. Ez dira konformatuko ezkontzako bizitzarekin mugimendua mugatzen duen edo etxeko giro atseginetan lotuta mantentzen duten norbaitekin, beren energiak aurrera egiten duenean. Norbait behar dute aske uzteko, imajina daitekeen edozein distantziatik eta posiziotik maitasuna emateko, eta zenbait pertsonentzat imajinatzea zaila dela dirudien arren, haien amodio ideala beti izaten da espiritu librea, abenturazalea eta partekatutako ideal eta maitasunez betea, berdin dio. arau sozial edo kolektiboekiko distantzia edo betebeharrak.\nAzaroaren 23an jaiotako pertsona batek interes ugari ditu normalean, eta esperientzia izan dezake jarraitu nahi dituen arloetan. Energikoak eta zabalak dira, eta atzerritarrekin, beren kulturarekin bat ez datozen beste kulturekin lan egiten dute ondoen, zuzenbidean eta hezkuntza zabala behar duten zientzietan. Leku ilun batean daudenei eta kausa handiagoa duten terapeuta bikainak, zaintzaileak eta filantropoak izan daitezkeenei itxaropena eta argia ematen diete, baita besteekin partekatzeko zerbait duten apaizek eta irakasleek ere ez lukete beste norbaitengandik erraz onartuko. Ikasketa prozesuak liluratuta, sarritan daramaten grina hori pizteko posizioak bilatuko dituzte.\nAmmonita lurra sendatzeko fosil indartsua da, azaroaren 23an jaiotakoen bizitzara energia lasaigarria ekartzen duena, beren adimen etengabeari oinarri eta praktikotasuna ematen diona. Lurreko aldaketak adierazten dituen eta gizabanako horiek etorkizunean urrunegi bizi beharrean bizitzaren fluxura konektatzen laguntzen duen forma espiral bat da. Kundalini eta bizi-bideko energiak aktibatuta, bidea ondo egiteko zer egin behar duten ulertzen laguntzen die eta hazkunderako, oparotasunerako eta arrakastarako behar dituzten beste batzuekiko konponbide praktikoetatik eta konexioetatik galduta edo urrunegi sentitzen uzten laguntzen die.\nAzaroaren 23an urtebetetzea oparia\nAzaroaren 23an jaiotakoarentzako urtebetetze opari egokiak bat etorri behar du izaera duinarekin eta barruan daramaten energia sutsuarekin. Bidaia antolaketa berria edo urruneko helmuga duten hegazkin txartela gustatuko zaizkie, baina opari esanguratsua, kalitate handikoa, trebetasun berri bateko ikastaroa edo benetako interesa erakusten duten gauza zientifikoak ezagutzeko liburua ere eskertuko dute. Beraien interesen arabera, gustuko duten zerbait erostea erraza izan beharko luke, nahiz eta Pictionary edo Twister etxeko festara ekarri. Egin behar duzun guztia zure burua noraezean ibiltzea eta ondo sentitzen den oparia aukeratzea da.\nAzaroaren 23rako ezaugarri positiboak Born\nIdeia irekia, baikorra eta mugitzeko askea, askok inspiratzen dituzte beren horizonte eta bizitza ikasteko, aldatzeko eta zabaltzeko. Uste sendoak eta arau moralak dituzten emaileek, edozer gauza egingo dute maite dituzten pertsonengatik eta minik hartzen dutenengan ere ona ikusiko dute.\nEzaugarri negatiboak Azaroaren 23an Born\nGaldua, esperientziarik gabea, norabide gehiegi begiratzen duena eta bidean arreta galtzen duena. Egiatik ihes egin dezakete, osasuntsuak ez diren sinesmenek kargatuta, eta horrek bere bizitzan emaitza etsigarriak, harremanetan desleialtasuna eta asmo hoberenak diruditen horietako okerrak ekarriko ditu.\nAzaroaren 23an urtebetetze ospetsuak\n1966an Vincent Cassel jaio zen, aktore eta ekoizle frantziarra, La Haine (Hate), Ocean's Twelve eta Black Swan filmetan egindako paperengatik aitortua. Ikasle gogotsua, bost hizkuntza desberdin hitz egiten ditu, capoeira praktikatzen du eta wing chun entrenatzen du.\n1971an Chris Hardwick jaio zen, aktore, komiko, idazle eta telebistako estatubatuar estatubatuarra, AMCko Talking Dead filmaren aurkezle gisa ezaguna. Bere neska-lagun ohiaren gehiegikeria emozional eta sexualen salaketa lausoak zirela eta, arazoak izan zituen bere ibilbide profesionalarekin eta lankideekin, nahiz eta bere izena bere adierazpen publikoetan inoiz aipatu ez.\n1992an Miley Cyrus (Destiny Hope Cyrus) jaio zen, abeslari, konpositore eta aktore estatubatuarra, MTVk 'Urteko Artista' gisa aitortua 2013an. 'Miley' izena gurasoek eman zioten 'Smiley' ezizenetik zetorren. askotan haur gisa irribarrez.\nGertaera Historiko garrantzitsuak azaroaren 23an\n1889 - San Frantziskon, Kalifornian, lehenengo jukebox-a hasi zen funtzionatzen.\n1924 - Andromeda 'nebulosa' Esne Bidetik kanpoko galaxia dela benetan aurkitu zen aurkikuntza The New York Times egunkarian argitaratu zen lehen aldiz.\n1976 - Gizakia 100 metroko sakonerara iristen den lehen aldia arnas aparaturik gabe.\n1992 - Las Vegasen, Nevadan, lehenengo telefonoaren aurkezpena.\n2005 - Emakumea Afrikako herrialde bateko buruzagi bihurtzen den lehen aldia.\n2015 - Espazioko ibilgailu batek espaziora arrakastaz hegan egiten duen eta Lurrera itzultzen den lehen aldia lurreratze bertikal kontrolatu batera lehen aldiz.\nVirgo Kilo Pribatutasun Politika Bitxiak Minbizia\nnor da virgo-rekin bateragarriena\nleoak eta geminis bateragarriak dira\nLeo eta Sagittarius bateragarriak dira\nzer seinale da maiatzaren 23a\neskorpioia eta leoak maite dituzte


Abiert@s Dementes: Etxetik irten barik bidaiatzen jarraitzeko modu paregabea\nEtxetik irten barik bidaiatzen jarraitzeko modu paregabea\nDagoeneko ohartuko zineten ahal izan dudan guztietan motorrez, egazkinez, kotxez, edo oinez... baina, beti ere, bidaiez joan izan naizela. Horietan ikusi, ikasi eta sentitzen nituen eta zoragarria iruditzen zitzaizkidan lekuak, pertsonak eta ohiturak ezagutzeko aukera ematen zidan horrek.\nBaina bidaiatzen duzunean, aldi berean, bidaiatzen duten edota jaioterritik urrun bizi diren, pertsona ugari ezagutzen dituzu halabeharrez. Eta horien bidaienganako jakituriaren ere ornitzen duzu zure burua, zure ondorengo bidaiak prestatzeko baliabideak eta gomendioak eskuratzen baitituzu.\nBehin, gomendio horietako bati so eginez, "couchsurfing" delako web orrialdean sartu nintzen eta planeta osoko jendeari etxea zabaltzen hasi nintzaien gure Bilbo hiria ezagutu eta, bertan bizitzeaz ezagutzen nuena, beste begiez ikusteko aukera izateko, aldi berean, pertsona horien bizimoduaz mundua eta bizitza ulertzeko eraz etab. ere, ikasteko aukera paregabea zelarik.\nBeste batzuen artean, Milanen bizi ziren bi injeniari Turkiar etorri zitzaizkidan etxera Euskal Herriarenganako jakinmin handiarekin; Madriletik Erasmus egiten zebilen neska Danes eder bat etorri zitzaidan Bilbo hiria ezagutzeko eta Guggemheim museoa ikusatera. Balentziatik beste hiru ikasle, Hungriatik gaztelera ikasten zegoen beste bat, Pariseko bikote bat, Pragako beste neska bat, Etab. Zenbat esperientzia eta izaera ezbedin, bizi izan nituen, zenbat gauza ezberdin ikusi eta ikasi ahal izan ditudan besteen begien bitartez, Bilbotik, nire etxetik, irten behar barik.\nEtiquetas: Euskera, Mis Viajes


Langileen txertaketa prozesuan utzikeria eta planifikazio eza salatu dugu | LAB SINDIKATUA\nZerbitzu Publikoak Eusko Jaurlaritza Langileen txertaketa prozesuan utzikeria eta planifikazio eza salatu dugu\nLangileen txertaketa prozesuan utzikeria eta planifikazio eza salatu dugu\nOsasun krisiaren hasieran oinarrizko zerbitzu deituak izan ziren eremuetako milaka langilek babes neurri egokirik gabe lanean aritu zirenean, jendarteak garbi ikusi ahal izan zuen Euskal Herriko agintariek langileen bizitzak zaintzearekin duten konpromiso eskasa. Inork ez zuen uste horrelako egoerak errepikatuko zirenik; bada, oinarrizko zerbitzuetako langileak izendatuak izan diren horiek bigarren txertoa jasotzerako orduan ere politikariek duten maila eskasa erakutsi dute. Txertaketa prozesua farmazia-enpresa handien menpe jarri da, eta erakunde publikoak langileekin begirune oso gutxi adierazten ari dira.\nZiurgabetasun handia egon da eta badago, langileok erabilpen sentsazioa daukagu. Langileok ez dugu txertoak aukeratzeko nahikoa informaziorik. Espainiako Gobernuak hartutako erabaki bati men eginez, Eusko Jaurlaritzak zein Nafarroako Gobernuak langileen esku utzi dute txertoaren bigarren dosiaren aukera, Astra Zeneca enpresarekin izan diren arazoak direla medio. Gure ustez, gobernuek erakutsi duten jarrera hori onartezina da, eta oso agerian uzten du agintariek utzikeriaz jokatzen ari direla. Hori guztia gutxi balitz, administrazioari ardura kenduko dion dokumentua sinatu behar dute Astra Zeneca jarri nahi duten langileek. Zertarako behar dugu bere ardurak hartzen ez dituen gobernu bat?\nOsasun krisiaren hasieran, gobernuei planifikazio falta nabaria leporatzen genien, oinarrizko langileak izendatu zituzten horiek babesteko gai ez zirelako. Gaurkoan, salaketa bera egin beharra dugu; lan munduan kutsatuak ez izatea, berriro ere, langileon esku geldituko baita.\nLizarran, osasun arreta arriskuan ote?\nNafarroako hirugarren adinekoen arretarako egoitzetako langileak kalera irten dira berriro, sektoreko...


AVATI ESKULARRUA KIDS ESKULARRUA\nBabestu gaztetxoenen eskuak sasoi honetan Ternua etxeak haurrentzat egindako AVATI eskularruekin. Warmshell ehunaz eginak, eskularru tekniko eta funtzio anitzeko hauek berehala lehortzen dira eta transpiragarritasun bikaina emango dizute. Horri esker, erabateko erosotasuna bermatzen dute, hala egunerokotasunean nola aire zabaleko jardueretan. Pantaila ukigarriek hauteman egiten dituzte, hatz lodi nahiz erakuslearen hatz-mamiekin erabiltzeko.\nWarmshell ehunari esker, errendimendu teknikoa eta ehun polarraren balio anitzak eskaintzen dituzte. Transpiragarriak eta oso erosoak, eta berehala lehortzen dira; oso egokiak egunero erabiltzeko nahiz kanpoaldeko abenturetarako. Ukipen-pantailak erabil daitezke hatz lodi nahiz erakuslearen hatz-mamiekin.\nEhun konposaketa: 82%Poliester 18%Elastano\nRUMERF LEPO ESTALKIA\nLAKS C ESKULARRUA


Foru Plana eta Memoriak - Gardentasuna - Bizkaia Gardena\n2017-2019 HIRU URTEKO PLANA\n2017ko martxoaren 14an egindako Gobernu Kontseiluan 2017-2019rako Bizkaiko Gardentasunaren Foru Plana onartu zen. Hiru urteko plana Bizkaiko Gardentasunari buruzko Foru Arauan bertan jasotako konpromisoa da eta, oinarrian, eraginkortasunez eskaintzen diren edukiak hobetzean oinarritzen da. Halaber, barneko kudeaketaren prozesuetan gardentasuna sartu nahi da.\nPlanean barne hartu diren 24 ekintzek sei ardatz izango dituzte oinarri, honako alderdi hauekin zerikusia dutenak: Bizkaian gardentasun kulturala sortzea, publizitate aktiboko edukiak hobetzea, Aldundiaren kudeaketa-prozesuetan gardentasuna sartzea, komunikazio bide berriak martxan jartzea eta gardentasunari, ebaluazioari eta jarraipenari buruzko barne-prestakuntza.\n2017-2019KO FORU PLANA\n2017ko martxoaren 14ko Gobernu Kontseiluan Bizkaiko Gardentasunari buruzko Foru Plana 2017-2019 onetsi zen.\npdf Jaitsi (pdf 25.9MB)\nBizkaiko Gardentasunari buruzko Forua arauak honako hau ezartzen du 26.artikuloaren e) atalean:\n"Urteko Memoria orokor eta bakar bat egitea Foru Aldundiarentzat eta foru-sektore publikoko erakundeentzat. Memoria horretan Foru Aldundiko sailetan eta foru-sektore publikoko erakundeetan gardentasun-politiken egoeraren gaineko barne ebaluazioa jaso behar da".\nUrteko Memoria argitaratuz Bizkaiko Foru Aldundiak honako helburu hauek lortu nahi ditu: bere funtzionamendua erakustea, herritarren aurrean kontuak ematea eta bere barne-gestioa justifikatzea.\nMemoria honek 2018. urtean egindako ekintzak garatzen ditu\npdf Jaitsi (pdf 6.9MB)